title: Suomen luonto

text:
Suomen metsissä kasvavia sienilajeja tunnetaan noin kuusi tuhatta lajia, mutta tieteelle tuntemattomia lajeja arvioidaan olevan satoja.
Parisataa lajia on syötäviä, kauppasieniksi on hyväksytty 31 lajia. Kaupallisesti tärkeimmät metsäsienet ovat herkkutatti ja haaparousku.


title: Suomen luonto

text: Kaikkiaan sieniä (Fungi) ja limasieniä (Myxomycetes, Protista) on tavattu 5 584 lajia, joka jakautuvat seuraavasti


title: Suomen luonto

text: Suomessa elää vakiintuneina 600–1 000 vieraslajia. Vieraat eläin- ja kasvilajit ovat levinneet Suomeen ihmisen mukana tahattomasti tai tarkoituksella tuotuina, osa niistä jo ennen keskiaikaa. Suomeen 1800-luvun puolivälistä alkaen tulleita vieraslajeja ovat esimerkiksi valkohäntäpeura, piisami, kanadanmajava, minkki, kanadanhanhi, fasaani, kaniini, täplärapu, hopearuutana, merirokko ja espanjansiruetana sekä kasveista lupiini, jättiputket ja pohjoisamerikkalaiset piiskut.


title: Suomen luonto

text: Suomen ympäristökeskuksen vuonna 2008 laatiman luontotyyppien tilaa arvioineen tutkimuksen mukaan Suomen luontotyypeistä puolet on uhanalaisia. Sen mukaan Suomessa on vajaa 400 luontotyyppiä ja niistä on uhanalaisia 51 prosenttia. Vakavimmin uhanalaisia luontotyyppejä on 52 kappaletta, joista taas yli puolet on perinnebiotooppeja eli ketoja, niittyjä ja hakamaita. Uhanalaisuusarvio perustui luontotyypin määrän ja laadun muutokseen 1950-luvulta 2000-vuosikymmenelle.


title: Suomen luonto

text: Tärkeimmät syyt luontotyyppien uhanalaistumisille olivat tutkimuksen mukaan metsien uudistamis- ja hoitotoimet erilaisine vaikutuksineen, ojitus, vesien rehevöityminen ja likaantuminen, pellonraivaus ja vesirakentaminen.


title: Suomen luonto

text:
Suomessa on 1 865 Natura 2000 -aluetta, joiden yhteenlaskettu pinta-ala on viisi miljoonaa hehtaaria. Tästä maa-alueita on kolme neljäsosaa ja vesialueita yksi neljäsosa.
Lähes kaikki valtion maille perustetut Suomen luonnonsuojelualueet, erämaat ja retkeilyalueet ovat osa Natura-verkostoa. Niiden hoito on Metsähallituksen vastuulla. Luonnonsuojelualueisiin kuuluvat Suomen 39 kansallispuistoa ja 19 luonnonpuistoa. Kaikkiaan Suomen pinta-alasta on suojeltu luonnonsuojelu- ja erämaalailla yhdeksästä kymmeneen prosenttia.


title: Suomen luonto

text: Uhanalaisten lajien arvioinnin yhteydessä Suomelle on määritelty joukko vastuulajeja. Ne ovat pohjoisia alkuperäislajeja, joiden säilyttämisestä Suomella katsotaan olevan kansainvälinen vastuu, mutta niillä ei ole lainsäädännöllistä asemaa.


title: Suomen luonto

text: Syken mukaan Suomessa on tunnistettu 157 haitallista vieraslajia, ja lisäksi 123 tarkkailtavaa tai paikallisesti haitallista lajia. Maa- ja metsätalousministeriö julkaisi Kansallisen vieraslajistrategian vuonna 2012. Kasvintuhoojien lisäksi erityisen haitallisiksi vieraslajeiksi on nimetty jättiputket, kurtturuusu, rapurutto, espanjansiruetana ja minkki.


title: Suomen luonto

text: Suomen luonnonsuojeluliitto on julkistanut valitsemansa Suomen 100 luontohelmeä pian satavuotiaan Suomen luontotietouden edistämiseksi 30. marraskuuta 2016.


title: Pierre de La Rue

text: Pierre de La Rue (1460–1518), alankomaalainen renessanssisäveltäjä, lienee ollut oikealta nimeltään Van der Straeten. La Rue oli aikalaisensa Josquin Desprezin tavoin taiturimainen säveltäjä ja kykeni säveltämään mm. neliäänisen "Agnus Dein" kirjoittamalla vain yhden äänen: muut äänet kehiteltiin suoraan siitä. Hän sävelsi myös muun muassa kuusiäänisen messun "Ave sanctissima Maria", jossa on vain kolme kirjoitettua ääntä: kolme muuta ääntä olivat kaanoneita kirjoitetuista osuuksista. La Ruen mestariteos on kuitenkin "Missa pro defunctis" (eli requiem), jonka sävelala on huomattavan matala ja vaikutelma tumman juhlava. Monet La Ruen teokset ovat luonteeltaan melankolisia.


title: Pommikalorimetri

text: Pommikalorimetri on aineiden lämpöarvon määritykseen käytettävä laite, jossa poltettava aine palaa vakiotilavuudessa ja luovuttaa palaessaan tietyn määrän energiaa lämpönä ympärillä olevaan aineeseen, yleensä veteen. Veden lämpötilan muutoksesta laite laskee aineen lämpöarvon.


title: Pommikalorimetri

text: Pommikalorimetri (eng. Bomb calorimeter) on SFS-EN ISO 1716:n mukainen testi, jossa noin 30 kJ lämpöarvon (0,7 g nestemäistä polttoainetta, 1 g hiiltä tai noin 2 g puuta tuottaa 30 kJ lämpöenergiaa) tuottava aine poltetaan korkeapaineisella puhtaalla hapella täytetyssä metallikammiossa, jonka tilavuus on noin 350 ml. Kammion korkea hapenpaine 30 bar pitää huolen siitä, että palotapahtuma on "täydellinen" ts. että mitään ei jää palamatta. Palo tuottaa kammioon suuren paineen, jonka säiliön tulee kestää. Liian suuri testinäytteen nostama paine voi räjäyttää kammion, josta laite on saanut pahaenteisen nimensäkin.


title: Pommikalorimetri

text: Kammio on sijoitettu vesisäiliöön, jonka tilavuus ja lämpötila tunnetaan. Vesisäiliössä (tilavuus 2000 ml) sekoitin sekoittaa nestettä, ja 0,001 K erottelukykyyn pystyvä lämpömittari mittaa veden lämpötilaa ja siinä tapahtuvia muutoksia. Oikea määrä palavaa ainetta nostaa vesisäiliön lämpötilaa noin 3 K astetta. Testin tulos saadaan vesisäiliön lämpötilan muutoksesta, suhteessa poltettuun ainemäärään. Poltettava aine tulee punnita 1 mg tarkkuudella. Testi antaa tulokseksi MJ/kg.


title: Pommikalorimetri

text: Koe suoritetaan suljetussa tilassa, jolloin palavan aineen kosteus ei ole merkitsevä, kunhan palo tapahtuu kokonaan (huomio kosteus tuloksessa→ haluatko neste+aineen energiasisällön vai pelkän palavan aineen energiasisällön, jolloin miinustat jakavasta painosta kosteuden). Palotapahtumassa vesi höyrystyy, sitoen energiaa palotapahtumasta, mutta testin aikana se tiivistyy säiliön sisäpintaan vapauttaen energian, jonka se on sitonut palotapahtumassa. Tämän vuoksi pommikalorimetri antaa paremman tuloksen, kuin mitä poltossa oikeasti saadaan energiaa talteen (voimalat tms.) Korjaus on helppo tehdä matemaattisesti olettaen, että kosteus ei tiivisty prosessissa, vaan haihtuu piipusta ulos.


title: Pommikalorimetri

text: Testilaite koostuu sorvatusta metallisesta, kovan paineen kestävästä säiliöstä, jossa itse palotapahtuma tapahtuu. Näyte asetetaan sitä varten tehtyyn telineeseen säiliön keskelle. Metallinen johdinlanka asetetaan menemään näytteen läpi. Lanka toimii sytyttimenä, kun siitä johdetaan sähköä läpi. Vahvarakenteinen kammio sijoitetaan metalliseen "ämpäriin” johon on valutettu vakiolämpöistä vettä (noin 25 celsiusastetta, 2000 ml). ”Ämpäri” on avoin ja se on sijoitettu laitteen sisään, kammioon, jonka seinämissä kierrätetään vakiolämpöistä vettä (25 celsiusastetta). Uloin kammio, jossa kierrätetään vettä, takaa testille vakio-olosuhteet riippumatta testitilan olosuhteista. Testitulos saadaan mittaamalla sisimmän vesihauteen lämpötilanmuutos.


title: Pommikalorimetri

text: Testi kuuluu pakollisena testinä mm. paloluokiteltujen rakennustuotteiden CE-merkin saamiskäytäntöön.


title: Kanal 4

text: Kanal 4 on tanskalainen televisiokanava, jonka omistaa SBS Broadcasting Group. Kanavan ohjelmisto lähetetään Lontoosta, koska tällä tavalla kanavan ei tarvitse noudattaa tanskalaista lainsäädäntöä esimerkiksi mainonnan määrän ja mainostettavien tuoteryhmien osalta.


title: Kanal 4

text: Kanal 4 esittää amerikkalaisia saippua- ja viihdesarjoja sekä suosittuja viihdeformaatteja kuten Maajussille morsian. Yksi suosituimpia ohjelmia Kanalilla on Lost.


title: Janne Korhonen

text: Janne Korhonen, katso:


title: Lapinlahti (Savonranta)

text: Lapinlahti on kylä Savonlinnassa tien 15415 varrella, noin 60 kilometriä pohjoiseen kaupungin keskustasta. Kylässä on ympärivuotista asutusta ja kesämökkejä. Kylässä on myös Happosen lomamökit.


title: Lapinlahti (Savonranta)

text: Isojaon takia syntynyt Lapinlahden maakirjakylä sai ensimmäiset vakituiset asukkaat Lapinlahdelle 1700-luvulla ja 1800-luvun alussa Lapinlahti oli yksi suurimpia asutuskeskuksia Savonrannalla. 1800-luvulla Lapinlahden tärkein elinkeino oli viljan ja karjan kasvatus ja 1900-luvulla alkoi myös metsätalouden tärkeys kasvamaa elinkeinona. Kaskeaminen ja tervanpoltto olivat tärkeä elinkeino 1900- luvulle saakka ja sen mukaan nimettiin myös tervanpolttopaikkoja kuten Tervalampi ja Tervasaari. 1800-luvulla lopulla metsää alettiin Lapinlahdella hyödyntämää myös sahatavarana ja se antoi tukin kaatajille ja uittomiehille töitä.


title: Lapinlahti (Savonranta)

text: Ensimmäinen kauppa perustettiin Lapinlahdelle 1864–1868 kauppiaana oli Anders Lindholm ja vuodet 1868–1876 kauppiaana oli Lindholmin leski Juliana Lindholm. Lapinlahden ensimmäinen karttatie (1880) kulki Hankavaaralta – Lapinlahteen ja Lapinlahdelta tie haaraantui Rönkövaaraan ja Vihtariin johtavaksi tieksi. Ensimmäinen postireitti (1899) kulki Vuokalan postiasemalta Lapinlahden kylään Martti Käyhkölle ja vuonna 1900 perustettiin Lapinlahden postipysäkki joka välitti aluksi tavallisia koti- ja ulkomaankirjeitä sekä lehtiä ja vuonna 1930-luvulla alettiin välittää myös kotimaan paketteja. Vuonna 1911 Lapinlahden postipysäkin nimi muutettiin Säimenen postipysäkiksi ja vuonna 1991 muutettiin asiamiespostiksi.


title: Lapinlahti (Savonranta)

text: Lapinlahti kuului vuonna 1632 perustettuun Kerimäen Seurakuntaan ja vuonna 1861 perustettiin Savonrannan seurakunta. Lapinlahden sijainnin takia ihmiset kävivät paljon kirkossa Rääkkylän seurakunnassa kunnes vuonna 1863 savonrannan oma kirkko valmistui.


title: Lapinlahti (Savonranta)

text: Lapinlahden kansakoulua varten ostettiin tila, jonka viljelykset ja asuinrakennus vuokrattiin lampuodille. 1800-luvun lopulle saakka seurakunnat antoivat lukkarinopetusta, 1892 pitäjä jaettiin kahteen kiertokoulupiiriin ja Lapinlahti kuului ensimmäiseen piiriin. Huhtikuussa 1900 kuntakokous perusti Lapinlahden kansakoulun, joka aloitti seuraavana syksynä vuokrahuoneessa. Heinäkuussa 1922 Lapinlahdesta tuli oma koulupiiri. Vuonna 1967 lakkautettiin Lapinlahden kansakoulu ja vuonna 1974 Lapinlahden koulurakennus tuhoutui palossa.


title: Lapinlahti (Savonranta)

text: Vuoden 1905 suurlakon seurauksena tehtiin poliittisia muutoksia, joista tärkein oli eduskuntauudistus, jossa säätyvaltiopäivät korvattiin yleisillä ja yhtäläisillä vaaleilla valitulla yksikamarisella eduskunnalla. Eduskuntavaaleja varten Savonrannan kunta jaettiin kahteen äänestysalueeseen Vuokalan ja Lapinlahden äänestysalueeseen. Lapinlahden äänestysalueeseen kuului Lapinlahti, Rönkönvaara, Turtianniemen, Kumpurannan ja Makkolan kylät.


title: Lapinlahti (Savonranta)

text: Lapinlahti kuului Mikkelin suojeluskuntapiiriin 1930-luvun lopulle saakka ja talvisodan ajan Lapinlahti kuului Savonlinnan suojeluskuntapiirin alaisuuteen ja syksystä 1940 lähtien Pohjois-Karjalan suojeluskuntapiiriin. Vuodesta 1934 lähtien Lapinlahti oli yksi Savonrannan suojeluskunnan kyläosasto, kunnes toisen maailmansodan jälkeen lopetettiin suojeluskuntien toiminta. Vuonna 1960 rekisteröitiin Lapinlahden Sosiaalidemokraattisten Nuorten Yhdistys ja 1980-luvulla rekisteröitiin Lapinlahden Kyläyhdistys.


title: Lapinlahti (Savonranta)

text: Etelä-Savon maakuntahallitus nimesi Etelä-Savon vuoden kyläksi 2010 Rönkönvaara-Lapinlahden kylän Savonlinnasta. Vuoden kylä valittiin 14. kerran. Valintaperusteina todettiin, että kylä on toteuttanut mittavia hankkeita, talkootyö ja yhteistoiminta on voimissaan, tiedotus on avointa ja säännöllistä, ja kylään muuttaa joka vuosi uusia perheitä.Vuoden kylä palkitaan Lokaali-seminaarissa Pieksämäellä 29.elokuuta. Rönkönvaara-lapinlahden kylä on ilmoitettu mukaan myös valtakunnalliseen vuoden kylän valintaan.


title: Ulkomaantyöntekijä

text: Ulkomaantyöntekijä on henkilö, joka työnsä takia oleskelee tilapäisesti tai toistaiseksi muualla kuin omassa tai työnantajaorganisaationsa kotimaassa. Siirtolainen taas on pysyvästi maasta pois muuttanut henkilö.


title: Ulkomaantyöntekijä

text: Nimitys ekspatriaatti () pohjautuu latinan sanoihin "ex" ’poissa jostakin, entinen’ ja "patria" ’isänmaa’. Nimitys tuli kuuluisaksi niin kutsutun ”kadotetun sukupolven” ansiosta. Tällä viitattiin yhdysvaltalaisiin kirjailijoihin ja taiteilijoihin, jotka jäivät Pariisiin ensimmäisen maailmansodan jälkeisiksi ajoiksi aina 1930-luvun lamaan saakka. Heitä olivat muun muassa Ernest Hemingway, F. Scott Fitzgerald, T. S. Eliot, Ezra Pound ja Gertrude Stein.


title: Ulkomaantyöntekijä

text: Siirtolaisten ja ulkomaantyöntekijöiden ero on melko häilyvä. Siirtolaiset pyrkivät yleensä muuttamaan pysyvästi pois lähtömaastaan ja tulemaan uuden asuinmaansa pysyviksi asukkaiksi ja kansalaisiksi. Ulkomaantyöntekijät yleensä oleskelevat maassa väliaikaisesti, kuten tiedotusvälineiden määräaikaiset ulkomaankirjeenvaihtajat tai yritysten työkomennuksella olevat työntekijät. Tarkan rajauksen voi vetää kansalaisuuden hakemiseen.


title: Ulkomaantyöntekijä

text: Suomen kansalaisista asuu vakituisesti Suomen ulkopuolella noin 250 000. Työkomennuksella suomalaisia on 20 000–30 000. Osa asuu ulkomailla 2–3 vuotta, osa asettuu ulkomaille pysyvämmin. Tämän lisäksi ulkomailla asuu väliaikaisesti noin 10 000 opiskelijaa.


title: Muuvi

text: Muuvi oli Musiikkituottajat – IFPI Finland ry:n vuosina 1991–2009 jakama musiikkivideopalkinto. Kilpailuun saivat osallistua vuoden aikana valmistuneet musiikkivideot, joissa sävellys, esiintyjä tai video-/elokuvatuotantoyhtiö ovat suomalaista alkuperää. Vuodesta 2010 lähtien musiikkivideot on palkittu Emma-gaalassa.


title: Muuvi

text: Vuosittain jaettiin "kultainen", "hopeinen" ja "pronssinen" Muuvi sekä mahdollisesti "kunniamaininta".


title: Tuomaskuona

text: Tuomaskuona eli "tuomasfosfaatti" on teräksenvalmistuksen sivutuotteena saatavaa emäksistä ainetta, joka soveltuu erinomaisesti fosforilannoitteeksi. Suurin osa tuomaskuonasta on kalsiumfosfaattia. Nimensä tuomaskuona on saanut Thomas–Gilchrist-prosessista, jolla happamia malmilaatuja konvertoidaan teräkseksi.


title: Turun kristillinen opisto

text: Turun kristillinen opisto on Turussa sijaitseva kristillinen kansanopisto. Lukuvuonna 2017 – 2018 Turun kristillisessä opistossa on parikymmentä yleissivistävää ja ammatillista opetus- tai koulutusohjelmaa ja yli 700 opiskelijaa. Opistolla järjestetään myös täydennyskoulutus- ja lyhytkurssitoimintaa. Opiston tiloissa toimii myös Kokoushotelli Linnasmäki.


title: Turun kristillinen opisto

text: Turun kristillisen opiston perustamisvuosi on 1925. Perustamista suunniteltiin vuodesta 1917 lähtien. Aloitteentekijöinä olivat Turun lähetysyhdistyksen johtaja K. R. Kares sekä suuri joukko alueen maanviljelijöitä, joita yhdisti Frans Hannulan nimeen liittynyt varsinaissuomalainen lähetysherätys. Perustamista hankkivassa kokouksessa lokakuussa 1917 toivottiin, että ”opistosta on tuleva elävän kristillisyyden ja sitkeän maahengen tyyssija”.


title: Turun kristillinen opisto

text: Nimekseen opisto sai Turun Kristillinen Kansanopisto, ja se käynnisti toimintansa 20. lokakuuta 1925. Ensimmäiseksi johtajaksi valittiin pastori Toivo Hannula, Frans Hannulan poika. Opiston pitkäaikaiseksi toimipaikaksi tuli Turun keskustassa kansakouluna palvellut rakennus Sirkkalankatu 40:ssä. Viiden alkuvuoden aikana oppilaitoksessa opiskeli yli 300 oppilasta. Johtaja Hannula luotsasi opiston alkutaivalta elokuuhun 1930 asti.


title: Turun kristillinen opisto

text: Opiston seuraavaksi johtajaksi kutsuttiin pastori Olavi Kares, joka aloitti työnsä syyskuussa 1930. Hän oli Otavan kansanopistoa johtamaan siirtyneen K.R. Kareksen poika. Olavi Kareksen aikana oppilaitoksesta tuli herännäisopisto, joka liittyi Paavo Ruotsalaisen ja Siionin virsien traditioon. Opetus tapahtui herännäisyyden hengessä, mutta samalla opiston johtosääntö korosti, että tarkoituksena oli kohottaa aikuisen nuorison yleistä kansalaissivistystä, painottaa omintakeista, herättävää ajattelua ja siveellistä luonnetta. Opetus pyrki vastaamaan muuttuviin yhteiskunnallisiin oloihin: yleissivistävien aineiden lisäksi maatalousopetuksen rinnalle tuli teknisiä ja kodinhoidollisia aineita. Vuonna 1960 Kares valittiin Turun tuomiorovastiksi ja vuonna 1962 Kuopion piispaksi.


title: Turun kristillinen opisto

text: Kareksen 30-vuotisen johtajakauden jälkeen uudeksi johtajaksi valittiin pastori Mauno Mäntymaa, joka aloitti työnsä 1. tammikuuta 1961. Mäntymaan aikana opistossa toteutettiin useita muutoksia. Yhteiskunnallinen murrosaika, ”kuohuva 60-luku” kysyi taitoa liittää yhteen herännäisyyden perinne ja moderni aika. Myös suomalaisen koulutuskentän muutoksiin vastattiin perustamalla kansankorkeakoulu sekä aloittamalla ammatillinen koulutus. Opiston nimi muutettiin Turun kristilliseksi opistoksi. Opiston fyysisten tilojen käytyä ahtaiksi Mäntymaa toteutti mittavan uudisrakennushankkeen. Vuonna 1973 opisto muutti Turun Räntämäkeen historiallisen Linnasmäen juurelle. Opiskelijoita uuteen taloon mahtui vuosittain 140. Opistosta oli vuosikymmenien mittaan kehittynyt merkittävä kirkollisen toiminnan keskus. Sen uusissa tiloissa alkoi kokoontua myös Suomen evankelis-luterilaisen kirkon päättävä elin, kirkolliskokous. Mauno Mäntymaa jäi eläkkeelle vuonna 1988.


title: Turun kristillinen opisto

text: Mäntymaan työn jatkajaksi kutsuttiin pastori Jaakko Simojoki, mutta hän luopui pian tehtävästä ja vielä samana vuonna opiston rehtoriksi valittiin pastori Martti Antola. Antolan aikana muutosten vauhti kiihtyi. Yleisen koulutustason kohotessa opiston koulutusohjelmia oli uudistettava. Opisto lisäsi ammatillisia koulutuksiaan. Lisäksi kehitettiin kansainvälisiä suhteita ja alettiin toteuttaa hankkeita mm. EU-rahoituksella. 1990-luvun alkupuolella perustettiin opiston tytäryhtiö Linnasmäki Oy, jonka tehtäväksi tuli huolehtia kokous- ja kongressipalveluista ja ravintola- ja hotellitoiminnasta. Vuonna 1999 opiston tiloissa alkoi toimia Diakonia-ammattikorkeakoulun Turun yksikkö, jonka koulutusohjelmiksi siirtyivät opiston alkuaan kehittämät viittomakielentulkin ja viestinnän koulutusohjelmat. Opiskelija- ja kongressivierasmäärien lisääntyessä opiston tiloja laajennettiin useaan otteeseen. Antola jäi eläkkeelle vuonna 2006. Diakonia-ammattikorkeakoulu lopetti toimintansa opiston tiloissa vuonna 2011.


title: Turun kristillinen opisto

text: Vuodesta 2007 opiston rehtorina on toiminut Tapani Rantala.


title: Turun kristillinen opisto

text: Opisto on saanut laadukkaasta toiminnastaan tunnuksena ammatillisen koulutuksen valtakunnallisen laatupalkinnon, ISO9001-laatusertifikaatin ja OKKA-säätiön kestävän kehityksen sertifikaatin. Sertifikaatteihin kuuluu, että koko oppilaitoksen toimintaa on arvioitu säännöllisin väliajoin sekä omana arviointina että ulkoisena auditointina. Arvioinnit lisäävät toiminnan selkeyttä ja tavoitteellisuutta sekä antavat pohjan opiston jatkuvalle uudistumiselle ja toiminnan kehittämiselle.


title: Turun kristillinen opisto

text: 1925-1930 Toivo Hannula


title: Turun kristillinen opisto

text: 1930-1961 Olavi Kares


title: Turun kristillinen opisto

text: 1961-1988 Mauno Mäntymaa


title: Turun kristillinen opisto

text: 1988 Jaakko Simojoki


title: Turun kristillinen opisto

text: 1988-2007 Martti Antola


title: Turun kristillinen opisto

text: 2007- Tapani Rantala


title: Satu Silvo

text: Satu Irmeli Silvo (s. 2. elokuuta 1962 Sippola) on suomalainen näyttelijä.


title: Satu Silvo

text: Silvon taiteellinen ala on verraten laaja. Usein hänen roolityyppinsä on moderni, itsenäinen nainen, jonka maailmankuva joutuu vastakkain konservatiivisten arvojen kanssa. Myös lukuisat koomiset roolihahmot, farssit ja musikaalit kuuluvat Silvon repertuaariin. Näyttelemisen ohella Silvo on toiminut ravintolayrittäjänä sekä kansalaisaktivistina.


title: Satu Silvo

text: Silvo nousi Helsingin kaupunginvaltuustoon vuoden 2017 kuntavaaleissa vihreiden listalta.


title: Satu Silvo

text: Silvo opiskeli näyttelijäntyötä Jouko Turkan oppilaana Teatterikorkeakoulussa vuosina 1981–1985, minkä jälkeen hänet kiinnitettiin näyttelijäksi Helsingin Kaupunginteatteriin. Vuodesta 1994 hän on toiminut vapaana näyttelijänä useissa teattereissa sekä elokuva- ja televisiotuotannoissa.


title: Satu Silvo

text: Helsingin Kaupunginteatterissa Silvon rooleja olivat muun muassa Chantal ("Parveke", syksy 1985), Noita ("Macbeth", syksy 1989), Anja Hänninen ("Eteisiin ja kynnyksille", kevät 1991) ja Stella Kowalski ("Viettelyksen vaunu", syksy 1991). Vapaana näyttelijänä ollessaan hän on näytellyt muun muassa Helsingin Kaupunginteatterissa Hertta Kuusista näytelmässä "Hertta ja Olavi" keväällä 2003. Silvo on nähty niin ikään Komediateatteri Arenan, Tampereen Komediateatterin ja Ryhmäteatterin lavoilla.


title: Satu Silvo

text: Vuonna 2011 Silvo näytteli Luisaa Teatteri Imatran musikaalissa "Nine". Syksyllä 2012 Silvo näytteli Tampereen Komediateatterin Broadway-musikaalissa "Annie" neiti Hanniganin roolin. Lisäksi Silvo on näytellyt musikaalissa "Chicago".


title: Satu Silvo

text: Silvon elokuvaura alkoi hänen opiskeluvuosinaan Matti Kassilan "Niskavuori"-filmatisoinnissa (1984). Hän tulkitsi keskeisen naisosan, Ilona Ahlgrenin vastanäyttelijänään Esko Salminen. Seuraavana vuonna hänellä oli Rositan osa Ere Kokkosen komediassa "Uuno Epsanjassa". Päivi Hartzellin "Lumikuningattaressa" (1986) Silvolla oli nimiosa. Vuosina 1993–1997 hänellä oli Pipsan rooli Timo Koivusalon komediallisten "Pekko"-elokuvien sarjassa. Muita 1990-luvun keskeisiä elokuvatehtäviä olivat Bella ("Porttikielto taivaaseen", 1990), Ritva ("Kaikki pelissä", 1994) ja Siru ("Tie naisen sydämeen", 1996). Seuraavan vuosisadan puolella Silvon elokuvaroolit ovat olleet lähinnä sivuosia.


title: Satu Silvo

text: Satu Silvo on näytellyt niin ikään useissa televisiotuotannoissa. Televisiosarjassa "Musta tuntuu" (1985 ja 1988) hänellä oli Anita Lainesalon rooli. MTV3-kanavan suositussa "Ihmeidentekijöissä" (1996–1998) ja sen jatko-osassa "Parhaat vuodet" (2000) Silvo näytteli Oona Hynnistä. Vuonna 2004 hän oli Armi Hiitolan roolissa sarjassa "Pelkovaara". Vuonna 2012 Silvolla oli sivurooli MTV3:n sarjassa "Helsingin herra".


title: Satu Silvo

text: Silvolla oli oma MTV3:lla esitetty Broadcasters-yhtiön tuottama keskusteluohjelma "Satua ja totta" vuosina 1998–1999.


title: Satu Silvo

text: Satu Silvo on aina ollut kiinnostunut homeopatiasta, elävästä ravinnosta (raa'asta kasvisruuasta) ja astrologiasta. Homeopaatit ry myönsi Silvolle Similia-tunnustuspalkinnon työstä homeopatian hyväksi vuonna 2000. Silvo teki vuonna 2004 Paula Heinosen kanssa kirjan "Satumaista voimaa arkeen, Uutta puhtia jaksamiseen!", jossa keskityttiin raakaan kasvisruokaan.


title: Satu Silvo

text: Silvolla on Helsingin Hakaniemessä kasvisruokaan erikoistunut kahvila-ravintola Silvoplee (Satumainen ravinto Oy).


title: Satu Silvo

text: Silvo perusti yhdessä veljensä tilintarkastaja Jukka Silvon ja insinööri Marja-Leena Palviaisen kanssa Satulinna-nimisen hotellin Hirvensalmelle vuonna 2001. Hotelli siirtyi myöhemmin Silvon silloisen kumppanin Juha Rantasilan omistukseen. Silvo sanoo toimineensa sen jälkeen palkattomana työntekijänä siihen asti, kunnes välit menivät poikki. Vuonna 2007 toiminta siirtyi Next Hotels & Restaurants -ketjuun ja hotelli- ja ravintolatoiminnan vetäjät vaihtuivat.


title: Satu Silvo

text: Silvo oli naimisissa näyttelijä Heikki Kinnusen kanssa vuosina 1986–2002. Avioliitosta syntyivät lapset Paavo ja Vilma Kinnunen, jotka ovat myös näyttelijöitä. Vuosina 2003–2009 Silvo seurusteli Juha Rantasilan kanssa. Syyskuussa 2010 Silvo kihlautui kirjailija-näyttelijä Reidar Palmgrenin kanssa.


title: Satu Silvo

text: Silvo joutui vakavaan onnettomuuteen vuonna 1998 jäätyään Saariselällä laskettelukeskuksessa rinnekoneen alle, mutta toipui vammoistaan työkuntoon puolessa vuodessa.


title: Edward James Olmos

text: Edward James Olmos (s. 24. helmikuuta 1947) on yhdysvaltalainen näyttelijä.


title: Edward James Olmos

text: Olmos syntyi Los Angelesissa meksikolaisille vanhemmille. Olmos nousi pinnalle näyteltyään Miami Vicessä poliisipäällikkö Martin Castilloa ja tästä roolista hänet palkittiin Golden Globe -palkinnolla ja Emmy-palkinnolla. Oscar-ehdokkaana Olmos oli roolistaan elokuvassa "Älä anna periksi".


title: Aleksandr Litvinenko

text: Aleksandr Valterovitš Litvinenko (, 4. joulukuuta 1962 Voronež, Neuvostoliitto – 23. marraskuuta 2006 Lontoo, Yhdistynyt kuningaskunta) oli entinen KGB:n eversti ja myöhemmin turvallisuuspalvelu FSB:n everstiluutnantti.


title: Aleksandr Litvinenko

text: Litvinenko loikkasi 1. marraskuuta 2000 Britanniaan, jossa hän sai poliittisen turvapaikan ja myöhemmin kansalaisuuden. Hän arvosteli voimakkaasti Vladimir Putinin hallintoa, erityisesti sotaretkiä Tšetšeniaan. Brittiläinen "Daily Mail" -lehti väitti 27. lokakuuta 2007 Litvinenkon olleen Britannian ulkomaantiedustelun (MI6) agentti, joka sai kuolemansa aikaan MI6:lta noin 2 000 puntaa kuussa. Lehden mukaan MI6:n johtaja Sir John Scarlett olisi henkilökohtaisesti värvännyt Litvinenkon.


title: Aleksandr Litvinenko

text: Marraskuussa 2006 hän sai vakavia myrkytysoireita ja sai lontoolaissairaalassa tehohoitoa, mutta kuoli saamiinsa vammoihin.


title: Aleksandr Litvinenko

text: Litvinenko palveli FSB:ssä järjestäytyneen rikollisuuden vastaisessa yksikössä. Vuonna 1998 hän sanoi, että hänet määrättiin tappamaan Jeltsinin liittolainen, liikemies Boris Berezovski. Litvinenko sanoo, että hänet erotettiin FSB:stä ja pidätettiin tekaistujen syytteiden nojalla. Hänen asunnostaan väitettiin löytyneen räjähteitä. Vuonna 2000 ennen kolmatta pidätystään hän pakeni passitta Turkkiin, missä tapasi maahan turistiviisumilla matkustaneet vaimonsa ja poikansa. Turkista he jatkoivat Britanniaan ja anoivat turvapaikkaa. Lokakuussa 2006 hän sai Britannian kansalaisuuden.


title: Aleksandr Litvinenko

text: Litvinenko on väittänyt kirjassa "Blowing up Russia: Terror from Within", (kirjoittanut yhdessä historioitsija Juri Feltšinskin kanssa) että vuonna 1999 tapahtuneet yli 300 henkeä vaatineet kerrostalojen räjäytykset Venäjällä olivat todellisuudessa FSB:n järjestämiä. Venäjä perusteli räjäytyksillä oikeuttaan uuteen hyökkäykseen Tšetšeniaan. Kirjassa väitetään myös, että Venäjän salainen palvelu järjesti lukuisia salamurhia ja sieppauksia. Teoksen "Blowing up Russia" julkaisi suomeksi helmikuussa 2007 Tammi nimellä "Venäjä kuilun partaalla – turvallisuuspalvelut demokratian uhkana".


title: Aleksandr Litvinenko

text:
Puolalaisen "Rzeczpospolitan" haastattelussa heinäkuussa 2005 hän väitti FSB:n kouluttaneen al-Qaidan jäseniä, joihin kuului Ayman al-Zawahiri, Dagestanissa 1998.
Litvinenko on myös väittänyt, että Moskovan teatterikaappaukseen osallistuneista tšetšeeneistä kaksi työskenteli FSB:n laskuun ja FSB kontrolloi heidän avullaan tapahtumia.


title: Aleksandr Litvinenko

text:
Huhtikuussa 2006 hän sanoi, että aiempi Euroopan komission puheenjohtaja ja silloinen Italian pääministeri Romano Prodi oli KGB:n mies Italiassa ja että Prodi suojeli paavi Johannes Paavali II:n salamurhayrityksen jälkeen KGB:n agentteja Italiassa 1981.
5. heinäkuuta 2006 chechenpress.co.uk-sivustolla julkaistussa kirjoituksessaan Litvinenko väitti Putinin olevan pedofiili.


title: Aleksandr Litvinenko

text: Litvinenko sairastui 1. marraskuuta 2006 vakavasti lounastettuaan lontoolaisessa sushi-ravintolassa italialaisen yhteyshenkilönsä Mario Scaramellan kanssa. Litvinenkon oli tarkoitus saada tietoja toimittaja Anna Politkovskajan murhasta, jota hän epävirallisesti selvitteli. Scotland Yard epäili aluksi, että kyseessä olisi talliummyrkytys. Myöhemmät tutkimukset paljastivat, että myrkky oli todennäköisesti poloniumin radioaktiivinen isotooppi 210, johon viittasi Litvinenkosta otetussa virtsanäytteessä havaittu alfasäteily. BBC:n mukaan Litvinenkon myrkyttämistä saatettiin yrittää jo 16. lokakuuta.


title: Aleksandr Litvinenko

text: Brittiläinen media julkisti tiedon Litvinenkon myrkytyksestä 19. marraskuuta 2006. Etenkin The Times syytti suorasanaisesti Venäjän tiedustelupalvelua. Joulukuussa 2006 Venäjän johto moitti murhattua Litvinenkoa niin heikkoluonteiseksi, että hänet oli erotettu Venäjän salaisesta palvelusta FSB:stä. Litvinenko oli kääntynyt islamiin ennen kuolemaansa, joten hänet haudattiin muslimimenoin.


title: Aleksandr Litvinenko

text: 20. tammikuuta 2007 Scotland Yard ilmoitti todennäköisesti tunnistaneensa murhaajan. Oletettu myrkyttäjä löytyi Heathrow’n lentokentän turvakameranauhoilta. Kuvaa oletetusta myrkyttäjästä ei ole päästetty julkisuuteen. Britannian syyttäjäviranomaiset nostivat toukokuussa 2007 syytteen murhasta entistä KGB-agenttia Andrei Lugovoita vastaan. Lugovoi oleskelee Venäjällä, ja Venäjän valtio kieltäytyy luovuttamasta häntä oikeudenkäyntiin.


title: Aleksandr Litvinenko

text: Heinäkuussa 2008 BBC kertoi, että hallituksen lähteen saamien tietojen mukaan Venäjän osallisuudesta Litvinenkon murhaan on vahvoja viitteitä. BBC:n tietojen mukaan turvallisuuspalvelu MI5:n virkailijat uskovat estäneensä murhayrityksen toisinajattelija Boris Berezovskia kohtaan. Brittihallituslähteen mukaan tämä ilmentää FSB:n jatkuvaa valmiutta toimia läntisiä tahoja vastaan. Venäjän hallituksen kriitikkoja kohtaan tehdyt hyökkäykset Britanniassa ovat sotkeneet maiden ulkopoliittiset suhteet.


title: Aleksandr Litvinenko

text: Brittiläinen sanomalehti Guardian kertoi 2. joulukuuta 2010 Wikileaksin julkituomien diplomaattisähkeiden paljastavan, että Yhdysvallat uskoo Putinin tienneen suunnitelmista murhata Litvinenko vuonna 2006.


title: Aleksandr Litvinenko

text: Murhatutkinta oli pitkään keskeytetty, mutta heinäkuussa 2014 Britannian hallitus antoi luvan sen jatkamiselle Ukrainan kriisin heikennettyä maiden välejä. Oikeudenkäynti alkoi Lontoossa tammikuussa 2015.


title: Aleksandr Litvinenko

text: Tuomari Robert Owenin johtaman tutkimusryhmän raportti Litvinenkon murhasta julkaistiin tammikuussa 2016, ja sen mukaan on todennäköistä, että Venäjän presidentti Vladimir Putin ja FSB:n silloinen johtaja Nikolai Patrušev ovat olleet osallisia murhaan.


title: Aleksandr Litvinenko

text: Litvinenkon ystävä, ohjaaja Andrei Nekrasov on aiemmin tehnyt Litvinenkosta dokumentin "Kadotettu luottamus", jonka Yle TV1 esitti pian Litvinenkon kuoleman jälkeen. Nekrasov suunnittelee elokuvaa Litvinenkon kuolemasta ja siihen liittyvistä tapahtumista.


title: Hengellinen Kuukauslehti

text: Hengellinen Kuukauslehti on kirkollinen aikakauslehti, jonka kustantaja on Herättäjä-Yhdistys. Lehti on herännäisyyden eli körttiläisyyden lehti.


title: Hengellinen Kuukauslehti

text: Päätoimittajana toimii Herättäjä-Yhdistyksen toiminnanjohtaja, tällä hetkellä Simo Juntunen. Lehti ilmestyy 10 numerona vuodessa (näistä kaksi kaksoisnumeroa). Levikki on 3793 kpl (12/2018). Lehti on tilattavissa myös äänilehtenä ja digilehtenä.


title: Hengellinen Kuukauslehti

text: Hengellinen Kuukauslehti antaa rakennuspuita ihmisen hengelliseen elämään sekä välineitä ajankohtaisten kirkollisten ja yhteiskunnallisten ilmiöiden pohdintaan. Lehti etsii, tallentaa ja siirtää liikkeen olemusta, sanoja, virttä. Lehti kertoo, miten nämä ilmenevät kokemuksina, elämän historiana, tapahtumina, yhteen tulemisena, kotimatkana. Lehti kysyy ja vastaa tavallisen ihmisen kysymyksiin.


title: Hengellinen Kuukauslehti

text: Lehden perusti Wilhelmi Malmivaara vuonna 1888. Se on yksi Suomen vanhimmista edelleen ilmestyvistä aikakauslehdistä.


title: Mika Wickström

text: Mika Wickström (s. 2. huhtikuuta 1965 Tampere) on suomalainen kirjailija.


title: Mika Wickström

text: Wickström kiinnostui kirjoittamisesta lukioikäisenä ja alkoi kirjoittaa lukion jälkeen myös tamperelaisiin lehtiin vapaana toimittajana. Vuosina 1987–1993 hän opiskeli suomen kieltä, tiedotusoppia, elämänkatsomustietoa ja psykologiaa Turun yliopistossa.


title: Mika Wickström

text: Wickströmin esikoisteos on vuonna 1991 ilmestynyt jalkapalloaiheinen nuortenromaani "Hienoosokeria!". Teos sai Tampereen kaupungin kirjallisuuspalkinnon ja oli Topelius-palkintoehdokkaana. Urheilumaailmaan sijoittuvat Wickströmin nuortenkirjoista myös jääkiekkoaiheinen "Kypärätemppu" (1999) ja pitkänmatkanjuoksua kuvaava "Kalkkiviivoilla" (2008). Vuonna 2008 Wickström sai Laivakello-palkinnon nuortenkirjoistaan.


title: Mika Wickström

text: Romaaneissaan Wickström on käsitellyt myös eläin- ja luontoaktivisteja, rauhanturvaajia sekä nuorenmiehen mielen järkkymistä.


title: Mika Wickström

text: Vuonna 1998 ilmestyi Wickströmin ensimmäinen aikuistenromaani "Kunniakierros", joka käsittelee pikajuoksua, urheilumaailman kulissientakaista peliä ja dopingia. Se sai Vuoden urheilukirja -palkinnon. Wickström on kirjoittanut myös urheiluaiheisia tietokirjoja, muun muassa Helsingin olympialaisia käsittelevän "Helsinki 1952" (2002), pituushyppääjä Tommi Evilän elämäkerran "Ilmiö Evilä" (2006) sekä Shefki Kuqin elämäkerran Kosovon härkä. Lisäksi hän on kirjoittanut mm. Tansaniassa tapahtuvasta kehitysyhteistyöstä sekä suomalaisesta lastensuojelutyöstä.


title: Mika Wickström

text: Wickström on kirjailijoiden jalkapallojoukkue FC Kynän puheenjohtaja.. Hän pelaa jalkapalloa myös helsinkiläisistä taiteilijoista koostuvan Zoomin joukkueessa ja on kirjoittanut yhdessä Jukka Virtasen kanssa seuran historian "Zoom juhlii jälleen: Raittius- ja urheiluseuran 45 ensimmäistä vuotta" (2008).


title: Mika Wickström

text: Wickström on ollut perustamassa myös omaehtoista taidetta tukevaa Kivipää-komiteaa.


title: Sirt1

text: Sirtuiini tyyppi 1 (SIRT1)-entsyymi kuuluu histonideasetylaasi-entsyymien (HDAC) ryhmään, jotka toimivat asetyyliryhmän poistajina. Ihmisen histonideasetylaaseja kutsutaan myös sirtuiineiksi ja niitä tunnetaan seitsemän alatyyppiä. Sirtuniinin alatyyppi 2 (Sirt2) vaikuttaa mm. solun jakautumisen säätelyyn.


title: Sirt1

text: SIRT1 (Silent Information Regulator 1) säätelee useita keskeisiä metabolisia prosesseja ja sillä on suuri merkitys myös ihmisten energia-aineenvaihdunnan säätelyssä. SIRT1 säätelee muun muassa mitokondrioiden biogeneesiä ja energiametaboliaa ja vaikuttaa sitäkautta mm. diabetekseen ja liikalihavuuteen. SIRT1 säätelee myös rasvametaboliaa ja oksidatiivisen stressin vaikutuksia. Sitoutumalla NF-kB:en se ilmeisesti säätelee tulehdusvasteita ja kudosten atrofioitumista.


title: Charles Erwin Wilson

text: Charles Erwin Wilson (18. heinäkuuta 1890 – 26. syyskuuta 1961) oli Yhdysvaltain puolustusministeri presidentti Eisenhowerin hallituksessa 28. tammikuuta 1953 – 8. lokakuuta 1957. Hän oli General Motorsin pääjohtaja.


title: Charles Erwin Wilson

text: Hän lausui kongressissa sanat: ”Se, mikä on hyväksi maalle, on hyväksi myös Generals Motorsille ja päinvastoin”. Tämä lause muuntui pian muotoon: ”Se, mikä on hyväksi General Motorsille, on hyväksi myös USA:lle”. Eisenhowerin kirjoitti kerran työtoverille ollessaan suuttuneena Wilsoniin; ”Tästä lähtien ostan vain Plymoutheja”.


title: Charles Erwin Wilson

text: Wilson oli syntynyt Minervassa, Ohion osavaltiossa. Hankittuaan peruskoulutuksen, hän valmistui sähköinsinööriksi Carnegian Teknologian Instituutista vuonna 1909. Hän meni töihin Electric Company -yhtiöön Pittsburghissa, jossa suunnitteli autojen sähkölaitteita. Ensimmäisen maailmansodan aikana, hän kehitti sähkömoottoreita ja radiogeneraattoreita Yhdysvaltain armeijalle ja laivastolle. Vuonna 1919 hän muutti Remy Electric -yhtiöön, General Motorsin edeltäjään, jossa hän toimi koneinsinöörinä ja myyntipäällikkönä. Tammikuussa 1941 hänestä tuli Generalsin Motorsin pääjohtaja. Toisen maailmansodan aikana, Wilson ohjasi yhtiön toimintaa asetuotantoon sopivaksi. Tämän toiminnan johdosta hänet palkittiin U.S Meritin mitalilla vuonna 1946.


title: Charles Erwin Wilson

text: Wilson ilmoitti 15. joulukuuta 1953, että Yhdysvallat oli suostuvainen jakamaan atomiteknologiaa liittolaisvaltioilleen.


title: Macintosh File System

text: Macintosh File System (MFS) on tiedostojärjestelmä, jonka Apple Computer kehitti Macintosh 128K -tietokoneen 400 kt:n levykkeitä varten. MFS julkaistiin tammikuussa 1984 ja se korvattiin Hierarchical File System -tiedostojärjestelmällä syyskuussa 1985. Mac OS tuki MFS-tiedostojärjestelmää versioon 7.5.5 saakka, vain tiedonluvun osalta versioon 7.6.1 saakka.


title: Macintosh File System

text: MFS sisälsi mekanismeja, jotka tukivat Macintosh 128K:n muistinhallintaan liittyvien osoittimien käyttöä. Jokaisella tiedostolla oli erillinen resurssitietue (), joka sisälsi osoittimia tiedoston ikoniin tai muuta vastaavaa, nopeasti tarvittavaa metatietoa. Resurssitietue oli osa levyindeksiä, jolloin sen sisältämä data oli saatavilla ilman varsinaisen tiedoston avaamista. Resurssitietueita käytetään Macintosheissa edelleen. Resurssitietueen lisäksi MFS tarjosi tiedostoille erillisen tietueen metatiedon tallentamista varten, jota käytettiin graafisen käyttöliittymän tarpeisiin. Tiedostojen nimille MFS varasi 255 merkkiä eikä nimeen tarvinnut lisätä tiedostopäätettä tiedostotyypin tunnistusta varten. Finder kuitenkin rajoitti tiedostonimen pituudeksi 63 (myöhemmin 31) merkkiä.


title: Macintosh File System

text: MFS ei tukenut hakemistoja, mutta Finderin avulla levyn sisältö pystyttiin näyttämään juurihakemistona ja sen alihakemistoina. Hakemistoihin ei pystynyt tekemään uusia hakemistoja. Juurihakemistossa oli aina yksi tyhjä hakemisto, jonka uudelleennimeäminen tai sinne tiedostojen kopioiminen aiheutti uuden tyhjän hakemiston luomisen. MFS tallensi tiedosto-hakemisto osoitinpareja yhdessä tiedostossa, josta Finder luki joko juurihakemiston tai alihakemiston sisällön tarpeen mukaan. MFS pystyi osoittamaan levytilaa 20 megatavuun tai 1400 tiedostoon saakka. Macintosh 128K:n julkaisemisen aikaan systeemin rajoitus oli lähinnä teoreettinen, sillä Macintoshin levykeasema käytti 400 kt:n kokoisia levykkeitä. Suurin teoreettinen tiedostonkoko oli 256 Mt ja järjestelmä pystyi käyttämään päivämääriä väliltä 1. tammikuuta 1904 – 6. helmikuuta 2040.


title: Dark Medieval Times

text: Dark Medieval Times on norjalaisen black metal -yhtye Satyriconin ensimmäinen albumi. Albumin sanoituksia ei ole koskaan julkaistu yhtyeen virallisella internetsivulla eikä CD:n kansilehdessä.


title: Claire Bretécher

text: Claire Bretécher (s. 17. huhtikuuta 1940 Nantes) on ranskalainen sarjakuvataiteilija, joka tunnetaan parhaiten sukupuolten tasa-arvoa ja naisasiaa käsittelevistä töistään. Hänen tunnetuin teoksensa on "Les frustrés", joka ilmestyi Le Nouvel Observateurissa. Siinä hän satirisoi pariisilaista vasemmistoälymystöä. Sen kaksi ensimmäistä osaa on julkaistu Suomessa nimellä "Turha joukko". Toinen suomennettu albumi "Selluliitin sieluntilat" kertoo tarinan prinsessasta nimeltä Selluliitti.


title: BloodRayne 2

text: BloodRayne 2 on Terminal Realityn kehittämä ja Majesco Entertainmentin julkaisema kolmannen persoonan toimintapeli. Peli julkaistiin vuonna 2004 PlayStation 2:lle ja Xboxille sekä seuraavana vuonna Microsoft Windowsille.


title: BloodRayne 2

text: "BloodRayne 2":n juoni ei jatku suoraan siitä, mihin "BloodRayne" loppui, vaan 60–70 vuotta myöhemmin vaihtoehtoisessa 2000-luvun ympäristössä. Professori Trumain tappoi Raynen isän Kaganin, joka oli vampyyri ja vaikutusvaltainen natsien yhteistyökumppani, toisen maailmansodan loppupuolella. Kun Rayneltä poistettiin tämä hänelle mielihyvää antava etu, hän on viimeiset vuosikymmenet etsinyt Kagan muita jälkeläisiä ja tuhonnut heidät. Näitä lapsia, Raynen puolisiskoksia, on liittynyt yhteen joukoksi, jota kutsutaan nimeltä Cult of Kagan. Kultti on luonut aineen nimeltä The Shroud, jonka avulla vampyyrit eivät vahingoitu auringon valolta, mikä antaa heille mahdollisuuden toimia kaikkina vuorokaudenaikoina. Se myös vääristää luontokappaleet kieroutuneiksi perversioiksi ja saa puut kuolemaan lähes välittömästi, ruohon syttymään tuleen ja ruumiit vääntelehtimään. Käyttämällä tätä ainetta kultti on vannonut luovansa uuden vampyyrien ylivallan jatkaen Kagan perintöä.


title: Yvan Cournoyer

text: Yvan Serge Cournoyer (s. 22. marraskuuta 1943 Drummondville, Quebec, Kanada) on entinen National Hockey League -liigan jääkiekkoilija, joka edusti Montreal Canadiensia vuodesta 1963 vuoteen 1979.


title: Yvan Cournoyer

text: Pienen kokonsa ja suuren nopeutensa ansiosta Cournoyer sai lempinimen ""the Roadrunner"" ("maantiekiitäjä"). Hyökkääjä Cournoyer teki 428 maalia ja antoi 435 syöttöä 968 pelaamassaan ottelussa. Hänen huippuhetkensä sattui pudotuspeleihin keväällä 1973, kun hän teki 15 maalia 17 ottelussa. Hänen uransa ajoittui sopivasti Montrealin menestysvuosiin, jonka ansiosta hän voitti peräti 10 Stanley Cupia. Yhtä monta NHL:n mestaruutta saavutti toinen montrealilainen tähti Jean Béliveau. Vain näiden molempien joukkuetoverinakin pelanneella Henri Richardilla on enemmän Stanley Cup -voittoja pelaajana: ennätykselliset 11 kappaletta.


title: Yvan Cournoyer

text: Coyrnoyerin ura katkesi joulukuussa 1978 selkävammaan.


title: Yvan Cournoyer

text: Yvan Cournoyer pelasi Kanadan paidassa vuoden 1972 Summit Series -sarjassa Neuvostoliittoa vastaan ja teki kolme maalia.


title: Yvan Cournoyer

text: Kaudella 1996–97 Cournoyer toimi Montrealin apuvalmentajana.


title: Lucius D. Clay

text: Lucius Dublignon Clay (23. maaliskuuta 1897 Marietta, Georgia, Yhdysvallat – 16. huhtikuuta 1978 Chattham, Massachusetts, Yhdysvallat) oli yhdysvaltalainen kenraali. Clay työskenteli kenraali Eisenhowerin apulaisena 1945, Yhdysvaltain sotilaskuvernöörinä Saksassa 1946 ja Yhdysvaltain Euroopan-sotavoimien komentajana Saksassa 1947–1949. Häntä on kutsuttu Berliinin ilmasillan ”isäksi”.


title: Lucius D. Clay

text: Lucius Clay valmistui Yhdysvaltain sotilasakatemiasta West Pointista vuonna 1918. Hän toimi erilaisissa siviili- ja sotilashallinnon virkatehtävissä 1920- ja 1930-lukujen aikana. Clay toimi opettajana West Pointin sotilasakatemiassa erikoistuen sotilas- ja siviililentokenttien rakentamiseen. Clay yleni armeijan nuorimmaksi prikaatikenraaliksi vuonna 1942. Hänelle myönnettiin The Legion of Merit -kunniamerkki 1942 ja Distinguished Service Medal -kunniamerkki 1944. Bronze Star -kunniamerkin Clay sai ansioistaan Cherbourgin sataman toiminnan vakiinnuttamiseksi saksalaisten lähdön jälkeen.


title: Lucius D. Clay

text: Clay palveli kenraali Eisenhowerin apulaisena 1945. Seuraavana vuonna hänet nimitettiin Liittoutuneitten sotilashallinnon Saksan sotilaskuvenööriksi. Hän vaikuttui Yhdysvaltain puolustusministerin James F. Byrnesin pitämästä puheesta Stuttgartissa syyskuussa 1946. Puhe Saksan uudelleenrakentamisesta merkitsi Yhdysvaltain miehityspolitiikassa muodollista siirtymistä niin sanotusta Morgenthaun suunnitelmasta kohti Saksan talouselämän uudelleenrakentamista.


title: Lucius D. Clay

text: Vuosina 1947–1949 Clay oli sotilaskomendanttina Yhdysvaltain miehitysvyöhykkeellä Saksassa, ja tämä johti Lewis H. Brownin kirjoittamaan teoksen ”Raportti Saksasta”, joka tarjosi kuvan sodanjälkeisen Saksan jälleenrakentamisesta ja tarjosi perustan Marshallin suunnitelmalle.


title: Lucius D. Clay

text: Clay ylennettiin kenraaliluutnantiksi 17. huhtikuuta 1945 ja kenraaliksi 17. maaliskuuta 1947.


title: Lucius D. Clay

text: 25. kesäkuuta 1948, päivä sen jälkeen kun Neuvostoliitto oli käynnistänyt Berliinin saarron, Clay antoi käskyn Berliinin ilmasillan perustamiseksi. Tämä oli vastatoimi Neuvostoliittoa kohtaan. Hän järjesti huoltotoimitukset Berliiniin lentoliikenteen avulla. Tästä muodostui kylmän sodan huipennus ja näyttö amerikkalaisten halusta auttaa Berliinin asukkaita.


title: Lucius D. Clay

text: Clay muistetaan Berliinin ilmasillan sankarina, suunnittelijana ja päätoteuttajana. Ilmasiltaa pidettiin toiminnassa 324 päivää toukokuuhun 1949 asti. Clay erosi virastaan muutamia päiviä saarron jälkeen.


title: Lucius D. Clay

text: Sotilasuran jälkeen Clay siirtyi politiikkaan. Hän työskenteli useiden Yhdysvaltain presidenttien kanssa. Vuonna 1954 presidentti Dwight D. Eisenhower kutsui Clayn auttamaan valtionsisäisten valtateiden rakennustöiden taloussuunnitelmien tekemisessä. Hänellä oli vastaavaa kokemusta vuonna 1933 tehdyistä ja järjestetyistä projekteista New Dealin aikana. Myöhemmin Claysta tuli yksi Eisenhowerin läheisimmistä neuvonantajista. Berliinin muurin aikana 1961 presidentti John F. Kennedy pyysi Claytä neuvonantajakseen ja tekemään Berliiniin raporttia tilanteesta.


title: Lucius D. Clay

text: Lukuisten kunnianosoitusten joukossa Clay sai kunniaparaatin palattuaan Yhdysvaltoihin 19. toukokuuta 1949. Hän on esiintynyt Time-aikakauslehden etusivulla kolme kertaa. Yksi Berliinin pisimmistä kaduista Länsi-Berliinissä on nimetty Clayalleeksi hänen kunniakseen. Clayn päävartiorakennus sijaitsi sillä kadulla. Siellä pitivät pääpaikkaansa Berliinin prikaati, Yhdysvaltain armeijan Berliinin toimisto (USAB) ja Yhdysvaltain lähetystö. Mariettassa, Georgiassa yksi pääkaduista on nimetty Clay Streetiksi hänen kunniakseen, Clayn perustaessa nykyistä Dobbinsin ilmavoimien tukikohtaa. Eteläinen Mariettan puistotie ja moottoritie kantavat Clayn nimeä.


title: Lucius D. Clay

text: Clay on haudattu West Pointin hautausmaalle. Hänen haudallaan on kivilaatta Berliinin asukkailta sanoin: ”Me kiitämme vapautemme puolustajaa.”


title: Täynnä kuin Turusen pyssy

text: Sanonta ”täynnä kuin Turusen pyssy” kuvaa jonkin esineen, paikan tai muun vastaavan olemista täpötäynnä, mahdollisesti liiankin täynnä.


title: Täynnä kuin Turusen pyssy

text: Sanonta perustuu historialliseen tapahtumaan vuodelta 1708. Lieksasta Venäjän puolelle Lentieraan ja Tuulijärvelle tehdyllä ryöstöretkellä oli mukana eräs Turunen, joka tunki retkeltä saatuja saalisrahoja pyssynsä piippuun niin, ettei täydellä pyssyllään voinut paluumatkalla ampua rajalla kunnialaukauksia.


title: Suck on This

text: Suck on This on yhdysvaltalaisen rock-yhtye Primuksen vuonna 1989 julkaisema live-levy, joka on äänitetty kahtena iltana Berkeleyssä, Kaliforniassa. Se on ensimmäinen Primuksen julkaisema levy, jonka kappaleet ovat äänitetty studiossa vasta sen jälkeen julkaistuilla albumeillaa, toisin kuin tavallisisesti live-albumeiden kanssa toimitaan.


title: Cofidis

text: Cofidis, Solutions Crédits (UCI-tunnus COF) on ranskalainen maantiepyöräilyn ammattilaistalli. Tallin pääsponsori on vakuutusalan yritys Cofidis. Tallin perusti vuonna 1996 Cyrille Guimard, joka valmensi Renault-Elf tallissa 1980-luvulla muun muassa Bernard Hinault'ta, Greg Lemondia ja Laurent Fignonia. Tallin nykyinen johtaja on Eric Boyer ja se osallistui UCI ProTour -sarjaan vuosina 2005–2009. Kaudelle 2010 kansainvälinen pyöräilyliitto UCI ei myöntänyt joukkueelle ProTour-lisenssiä ja se jatkoi toimintaansa Professional Continental -tason joukkueena.


title: Cofidis

text: Vuonna 1996 valmentaja Cyrille Guimard perusti uuden tallin. Tarvittavan taloudellisen tuen Guimard sai Cofidis vakuutusyhtiön pääjohtajalta François Migrainelta. Yksi talliin ensimmäisenä liittyneistä ajajista oli lupaava nuori amerikkalainen ajaja Lance Armstrong, joka siirtyi Motorola-tallista. Armstrong tunnettiin tuolloin lähinnä erikoistuneena yhden päivän mittaisiin kilpailuihin. Amstronging sairastuttua syöpään, talli ei enää jatkanut hänen sopimustaan ja tallin kapteeniksi etappikilpailuihin nimitettiin toinen amerikkalainen Bobby Julich. Julichin läpimurto tapahtui vuoden 1998 Ranskan ympäriajossa, jossa hän sijoittui kolmanneksi. Tämän myötä koko talli sai huomattavasti enemmän huomiota pyöräilypiireissä. Talli keräsi voittoja myös kevään klassikkokilpailuissa erityisesti belgialaisen Frank Vandenbroucken ansiosta.


title: Cofidis

text:
Menestystä seurasi kuitenkin muutaman vuoden mittainen kausi, jonka aikana kilpailuvoittoja ei tullutkaan. Tallin kannalta kaksi tärkeää ajajaa Julich ja Vandenbroucke vaihtoivat tallia. Heidän poistumisensa jälkeen talliin jääneitä ajajia kritisoitiin ailahtelevista suorituksista. Tänä aikana Cofidis myös päätti palkita ajajia heidän keräämiensä UCI-pisteiden mukaan. Talli halusi näin varmistaa sijoituksensa UCI:n tilastoissa parhaiden tallien listalla. Belgialaiset ajajat kritisoivat tätä käytäntöä, väittäen sen saavan ajajat välttämään riskien ottamista kilpailuissa. Asiasta käydyn keskustelun jälkeen belgialaiset ajajat jättivät tallin.
Englantilainen ajaja David Millar palautti tallin voittokantaan voittamalla vuoden 2000 Ranskan ympäriajon prologin. Millar nousi voiton myötä tallin kapteeniksi. Myöhemmin Millar kritisoi tallin pistekäytäntöä ja lopulta talli luopuikin siitä.


title: Cofidis

text: Kauden 2004 alussa tallissa oli nimivahva joukkue, johon kuului 3 maailmanmestaria, maantieajossa mestaruuden voittanut Igor Astarloa, henkilökohtaisen aika-ajon mestari David Millar sekä ratapyöräilyn maailmanmestari Laurent Gane. Lupaavista nimistä huolimatta talli sotkeutui tähtiajajansa David Millarin dopingsotkuihin. Talli päätti itse vetäytyä kilpailuista kunnes asia saatiin selvitettyä. Astarloa päätti vaihtaa tallia selvitystyön kuluessa, jotka lopulta osoittivat dopingin käytön ollen yksittäisten ajajien tekemisiä, eikä talli ollut sekaantunut asiaan. Talli palasikin kilpailemaan jo vuoden 2004 Ranskan ympäriajossa, jossa sekä Stuart O'Grady että David Moncoutié voittivat molemmat yhden etapin. Moncoutié'n voiton satuttua Ranskan itsenäisyyspäivälle sai talli runsaasti huomiota voitolleen.


title: Cofidis

text: Vuoden 2005 Ranskan ympäriajossa Moncoutié jälleen voitti Ranskan itsenäisyyspäivänä ajetun etapin, ollen ainoa ranskalainen etappivoittaja. Talliin liittynyt Sylvain Chavanel ei kuitenkaan pystynyt lunastamaan häneen kohdistettuja odotuksia.


title: Cofidis

text: Kaudeksi 2006 Stuart O'Grady ja hänen maanmiehensä Matthew White jättivät tallin. Myös ranskalainen veteraaniajaja Cédric Vasseur, joka usein toimi tallin kapteenina, jätti tallin. Näistä menetyksistä huolimatta talli osoitti, että sen iskukyky oli säilynyt ja se veikin vuoden 2006 Ranskan ympäriajon ensimmäisen etapin.


title: Cofidis

text: Kaudelle 2007 talli teki sopimuksen belgialaisten Nick Nuyensin ja Kevin De Weertin kanssa.


title: Herättäjäjuhlat

text: Herättäjäjuhlat on herännäisyyden eli "körttiläisyyden" suurin vuosittainen tapahtuma. Juhlat syntyivät 1893 kustannusosakeyhtiö Herättäjän vuosikokouksen yhteydessä pidetyistä seuroista. Ne järjestetään viikonloppuna yleensä kaksi viikkoa juhannuksesta.


title: Herättäjäjuhlat

text: Juhlille osallistuu tyypillisesti 20 000–40 000 henkeä, mutta esimerkiksi Ylistarossa osallistujamääräksi arvioitiin vuonna 2004 jopa 60 000. Suomen hengellisten kesäjuhlien joukossa herättäjäjuhlat ovat toiseksi suurimmat.


title: Herättäjäjuhlat

text: Keskeisin ohjelma järjestetään ulkona, juhlakentällä. Paikkana voi olla puisto tai urheilukeskus, jonka yhteyteen järjestelyt on mahdollista toteuttaa. Juhlien ohjelman rungon muodostavat seurat, joissa seurapuheiden välissä veisataan Siionin virsiä. Sunnuntaina on jumalanpalvelus.


title: Herättäjäjuhlat

text: Vähitellen juhlien oheisohjelma on lisääntynyt. Siihen kuuluu konsertteja, teatteriesityksiä ja keskustelutilaisuuksia. Nuorille ja varhaisnuorille on järjestetty omaa ohjelmaa. Monelle kävijälle tärkeä osa Herättäjäjuhlien antia on sukulaisten ja tuttavien tapaaminen. Juhlapaikalla on myös myyntikojuja, joissa pääasiassa herännäisyyttä lähellä olevat yhteisöt myyvät tuotteitaan ja tiedottavat toiminnastaan.


title: Herättäjäjuhlat

text: Juhlilla on myös kirkon ammattiryhmien kokoontumisia. Teologikokous on suurimpia vuosittain järjestettäviä luterilaisten teologien kokoontumisia koko maailmassa.


title: Herättäjäjuhlat

text: Herättäjäjuhlien luonteeseen kuuluu, että sinne ovat kaikki tervetulleita. Uskon määrää tai sitoutumista liikkeeseen ei kysellä. Juhlille on vapaa pääsy eikä sinne ilmoittauduta erikseen.


title: Herättäjäjuhlat

text: Juhlat rakennetaan talkoovoimin. Juhlien järjestäjinä ovat paikallinen seurakunta, kunta ja Herättäjä-Yhdistys. Valmistelut on aloitettava vuosia ennen, ja talkoolaisia tarvitaan juhlien aikaan noin tuhat.


title: Herättäjäjuhlat

text: Juhlakansa majoittuu koteihin, leirintäalueille, kouluihin ja muihin yhteisiin tiloihin sekä majoitusliikkeisiin.


title: Herättäjäjuhlat

text: Juhlilla on alettu kiinnittää erityistä huomiota ympäristöasioihin. Muun muassa Espoon herättäjäjuhlilla 2008 korostettiin jätteenlajittelua ja joukkoliikenteen käyttöä sekä tuotiin esille kasvissyöntimahdollisuutta.


title: Herättäjäjuhlat

text: Herättäjäjuhlien ajan seuroja ja muuta juhlaohjelmaa voi kuunnella suorana lähetyksenä Körttiradion kautta. Tauoilla lähetetään haastatteluja ja musiikkia. Esim. Oulun juhlilla 2011 radio toimi Iskelmätoiveen taajuudella 98,7. Körttiradiota voi kuunnella internetin kautta sekä kotimaassa että ulkomailla.


title: Herättäjäjuhlat

text: Nuorilla on herättäjäjuhlilla runsaasti omaa ohjelmaa, vaikka pääosa ohjelmasta onkin kaikille yhteistä.


title: Työperäinen sairaus

text: Työperäiset sairaudet käsittävät sekä ammattitaudit että muut sairaudet, joiden aiheuttaja liittyy työhön. Sairaus on työperäinen silloinkin, kun työhön liittyvä tekijä, myös sosiaalinen, on vain yksi monista sairauden aiheuttajista. Esimerkiksi unen ja mielenterveyden häiriöt voivat olla työperäisiä.


title: Kelvin Fletcher

text: Kelvin Fletcher (s. 17. tammikuuta 1984 Oldham, Greater Manchester) on englantilainen näyttelijä, joka näytteli Andy Sugdenia saippuasarja "Emmerdalessa" vuodesta 1996 vuoteen 2016. Fletcher aloitti näyttelemisen Oldham Theatre Workshopin draamatunneilla seitsemänvuotiaana. Hänen ensimmäinen televisioroolinsa oli Saturday Disney -ohjelmapaikalla esitetyssä ohjelmassa "Charlie Is My Darling".


title: Kelvin Fletcher

text: Fletcher harrastaa myös autourheilua ja on kilpaillut eri koppiautosarjoissa. Vuonna 2014 hän ajoi yhden kilpailun Porsche Supercup -sarjassa.


title: Työsuojelu

text: Työsuojelulla tarkoitetaan toimia, joilla vapaaehtoisesti ja myös lain velvoittamana pyritään ehkäisemään, vähentämään ja poistamaan työssä ja työoloista aiheutuvia vaaroja ja vaurioita. Työsuojelulla pyritään muuttamaan työ ja työolot sellaisiksi, että ne edistävät ihmisen ruumiillista, henkistä terveyttä, turvallisuutta ja viihtyvyyttä. Työsuojelutoimenpiteet kohdistuvat ensisijaisesti työntekijöihin: työsuojelu pyrkii vähentämään työstä työntekijälle koituvia vaaroja ja haittoja.


title: Työsuojelu

text: Työntekijöiden suojelu on sosiaalipolitiikan vanhin toiminta-alue. Suomessa se käsittää pääasiallisesti työturvallisuus- ja työaikasuojelun. Vasta teollisuuden läpimurto Isossa-Britanniassa 1700-luvun lopulla ja 1800-luvun alussa toi työelämään liittyvät riskit varsinaisesti ajankohtaisiksi. Ammattikuntalaitoksen soveltamat työsuojelua koskevat säännökset eivät sopineet teollistuvaan yhteiskuntaan. Erityisesti työntekijöiden aseman turvattomaksi teki liberalistinen käsitys, jonka mukaan talouselämässä ei saanut olla rajoittavia säännöksiä. Sosialistiset opit vaikuttivat työntekijäin suojelua koskevien lakien säätämiseen Saksassa, jossa huomiota herättivät 1800-luvun loppupuolella säädetyt Bismarckin sosiaalivakuutuslait. Työsuojelun tarvetta alkoi esiintyä myös muissa maissa teollistumisen seurauksena. Suomessa ensimmäiset työsuojelua tarkoittavat säännökset olivat asetuksessa teollisuusammateissa olevien työntekijöiden suojelemisesta vuodelta 1889.


title: Työsuojelu

text: Työsuojeluun Suomessa kuuluvat


title: Työsuojelu

text: Sosiaali- ja terveysministeriö johtaa, valvoo ja hoitaa työsuojeluhallintoa. Paikallista työsuojelua varten maa on jaettu aluehallintovirastossa viiteen työsuojelun vastuualueeseen. Ennen aluehallintouudistusta 2010 alueellisesta työsuojelusta vastasivat työsuojelupiirit.


title: Työsuojelu

text: Työpaikkatarkastus voi koskea työsuhdetta, työympäristöä, teknistä laitetta, vaarallista ainetta tai työmenetelmää, työntekijän terveyttä tai muuta työsuojeluun kuuluvaa asiaa. Myös markkinavalvonta on osa työsuojelua.


title: Työsuojelu

text: Työsuojelua koskevien periaatekysymysten käsittelyä, työsuojelun yhtenäistämistä ja edistämistä varten on sosiaali- ja terveysministeriön yhteydessä työsuojeluneuvottelukunta. Työsuojelun vastuualueittain näitä tehtäviä hoitavat työsuojelulautakunnat.


title: Työsuojelu

text: Työsuojelusta on Suomessa annettu yleissäädös Työturvallisuuslaki, joka määrittelee yleisellä tasolla työntekijän ja -antajan velvollisuudet ja oikeudet työsuojeluasioissa. Nuorten työntekijöiden työsuojelusta on lisäksi erityislaki.


title: Työsuojelu

text: Työsuojelun piirissä olevien haittojen laajuutta kuvaa hyvin se, että yksistään Suomessa altistuu vuosittain 1,5 miljoonaa työntekijää melulle, tärinälle, kylmälle, säteilylle, myrkyille ja kemikaaleille. Puutteellisista työoloista arvioidaan koituvan Suomen kansantaloudelle noin kolmen miljardin euron vuotuiset menetykset.


title: Työsuojelu

text: Vuonna 1889 annettiin keisarin asetus "Teollisuusammateissa olevain työntekijäin suojelemisesta". Asetus ei tähdännyt yksinomaan työntekijöiden fyysisen turvallisuuden turvaamiseen, vaan myös taloudellisten ja henkisten asioiden huomioon ottamiseen. Tämä ensimmäisen työväensuojelulain sisällön olennaisen osan muodostivat määräykset tietyistä työaikarajoituksista. Samalla se sisälsi joitakin työturvallisuutta ja tehtaiden työolosuhteita koskeneita määräyksiä. Merkittävin uudistus oli ammattientarkastajien ammattikunnan muodostuminen, jota voidaan pitää syntynä suomalaiselle työsuojeluorganisaatiolle. Vuonna 1908 annettu leipomotyölaki kielsi ylityön leipomoissa ja säännösteli niiden työajan. Vuonna 1927 annettiin laki ammattientarkastusjärjestelmästä.


title: Työsuojelu

text: Nk. "tieteellisen liikkeenhoidon" työmenetelmät eli taylorismi, Kello-Kallet ja ammattitautien yleistyminen pitivät teollisten työpaikkojen työolot kurjina . Vuonna 1930 säädettiin ensimmäinen työturvallisuuslaki, jota voitaneen pitää ensimmäisenä askeleena kohti kattavampaa työsuojelusäännöstöä. Vuonna 1958 säädettiin uusi työturvallisuuslaki, jossa säädettiin mm. työoloista ja työajoista. Laki sisälsi maininnan työterveyshuollosta, jolla mahdollistettiin lääkärintarkastusten määrääminen erityistä sairastumisen vaaraa aiheuttaville työaloille.


title: Työsuojelu

text:
1970-luvulla suomalainen työsuojelutoiminta muuttui voimakkaasti.
Puutteellisen tai olemattoman työsuojelun seurauksena oli 1970-luvun alussa tapahtunut Nokian Paperitehtaalla kuolemaan johtaneita altistuksia difenyylille. Aineella käsiteltiin hedelmien suojapapereita. Kalevi Sorsan hallituksen syyskuussa 1972 hyväksytyn ohjelman mukaisesti Tampereelle perustettiin vuonna 1973 sosiaali- ja terveysministeriön alainen keskusvirasto, Työsuojeluhallitus. Vuonna 1974 säädettiin Työsuojelun valvontalaki, aikaisemmasta ammattientarkastajiin perustuneesta järjestelmästä luovuttiin ja Työsuojeluhallituksesta tuli työsuojelun keskeinen valvova viranomainen. Sen tukena toimivat keskusviraston kanssa samanaikaisesti perustetut, silloisen lääninjaon mukaiset työsuojelupiirit. Työpaikkatason työsuojelu käynnistyi, valittiin työsuojeluvaltuutetut ja työsuojelupäälliköt
Työsuojelupiirit, joita alkuaan oli 11 oli perustettu 1.9.1972. Silloisten ammattientarkastuspiirien toimistoista tuli työsuojelutoimistoja. Työsuojelupiirit toimivat 1.10.1973 aloittaneen työsuojeluhallituksen alaisuudessa. Kunnallinen työsuojelutarkastus yhdistettiin työsuojelupiireihin 1.12.1988. Työsuojeluhallinto siirtyi 1.6.1989 työministeriön alaisuuteen. Työsuojelun organisaatiossa tapahtui merkittävä muutos 1.3.1993, jolloin työsuojeluhallitus lakkautettiin keskusvirastona ja työministeriöön perustettiin uusi työsuojeluosasto. Samanaikaisesti lakkautettiin erilliset metsä- ja maatalouden työsuojelupiirit ja työsuojelupiireistä tuli itsenäisiä ministeriön alaisia virastoja. Työsuojeluhallinto siirrettiin sosiaali- ja terveysministeriöön 1.4.1997, mutta työsuhdeasioiden lainsäädäntö jäi työministeriön työympäristöosastolle. 1.1.2004 alkaen työsuojelupiirejä yhdistettiin ja jäljelle jäi kahdeksan piiriä. Vuoden 2010 alussa aluehallintouudistuksen myötä kahdeksasta työsuojelupiiristä muodostettiin viisi työsuojelun vastuualuetta.


title: Työsuojelu

text: Suomessa työsuojelusta vastaa lain mukaan työnantaja. Työpaikoilla toimii lain velvoittamana työsuojelupäällikkö ja työsuojeluvaltuutettu. Työterveyshenkilöstö ja työterveyshuolto vastaavat käytännön työterveyden järjestämisessä yhdessä yrityksen henkilöstöhallinnon kanssa.


title: Työsuojelu

text: Järjestökentässä toimivat työsuojelurahasto, työturvallisuuskeskus ja työmarkkinajärjestöt. Toimijat ohjaavat sopimuksia, koulutuksia, tiedonvälistystä ja tutkimusmäärärahoja. Ammattiliitoilla on työsuojelutoiminnasta vastaavia henkilöitä, jotka toimivat työsuojelun ohella työpaikan edunvalvonnan osana.


title: Työsuojelu

text: Tutkimus- ja palvelulaitokset, kuten VTT, vakuutusyhtiöt, standardisoimisliitto ja korkeakoulut tuottavat työsuojeluun ja –terveyteen liittyvää materiaalia ja ohjeistusta. Laitokset antavat asiantuntijalausuntoja sekä tekevät mittauksia.


title: Työsuojelu

text: Työsuojeluhallinnon tärkein tavoite on ylläpitää ja edistää työsuhteessa olevien työntekijöiden ja toimihenkilöiden työ- ja toimintakykyä sekä ehkäistä työtapaturmia ja ammattitauteja. Yhteisellä työpaikalla valvotaan myös, että itsenäiset työnsuorittajat täyttävät velvoitteensa. Työsuojeluhallinnon tehtävänä on valvoa määräysten noudattamista. Suurin osa voimavaroista käytetään valvontatehtäviin. Valvonta suunnataan siten, että yhteiskunnallinen vaikuttavuus on mahdollisimman suuri. Valvonnan lisäksi työsuojeluhallinnon tehtävänä on mm. antaa ohjeita ja neuvoja työsuojelusäännösten ja -määräysten soveltamisesta. Lisäksi se tekee yhteistyötä työsuojeluasioissa työnantajien ja työntekijöiden järjestöjen kanssa.


title: Työsuojelu

text: Työsuojelutoimintaa johtaa Suomessa Sosiaali- ja terveysministeriö, jossa toimii työsuojelu- ja terveysosastot. Osastoilla määritellään Suomessa sovellettava työsuojelunormitus ja –valvonta. STM:n työsuojelutoimintaa tukevat viranomaistaho: Työministeriö, Turvallisuus- ja kemikaalivirasto (Tukes), Säteilyturvakeskus (STUK), Kuluttajavirasto sekä Sosiaali- ja terveydenhuollon tuotevalvontakeskus (STTV).


title: Työsuojelu

text: Sosiaali- ja terveysministeriö vastaa sosiaali- ja terveyspalvelujen kehittämisestä sekä väestön elinolojen parantamisesta ehkäisevän sosiaali- ja terveyspolitiikan keinoin. Sosiaali- ja terveysministeriön ohjauksessa toimivat työsuojelun vastuualueet valvovat viranomaisina työsuojelusäädösten noudattamista työpaikoilla. Lisäksi työsuojelun vastuualueet ohjaavat ja neuvovat työntekijöitä ja työnantajia työoloja, työsuhdetta ja tasa-arvoa koskevien säädösten soveltamisessa.


title: Työsuojelu

text: Työministeriön tehtävänä on edistää työmarkkinoiden ja työorganisaatioiden toimivuutta, sekä maahanmuuttajien kotoutumista. Politiikkaosasto on vastuussa ministeriön strategiasta sekä keskittyy lakien ja työ- ja maahanmuuttopolitiikan valmisteluun. Toimeenpano-osasto vastaa työpolitiikan toimeenpanosta työvoima- ja elinkeinokeskusten kautta.


title: Työsuojelu

text: Turvallisuus- ja kemikaalivirasto Tukes on teknisen turvallisuuden ja luotettavuuden asiantuntija, valvoja ja kehittäjä. Sen toimialoja ja valvonnan kohteita ovat muun muassa kemikaali- ja prosessiturvallisuus, paineastiaturvallisuus, sähköturvallisuus, pelastustoimen laitteet sekä mittaamisvälineet ja jalometallituotteet.


title: Työsuojelu

text: Säteilyturvakeskus on säteily- ja ydinturvallisuutta valvova viranomainen ja asiantuntijalaitos. Sen toimialaan kuuluvat säteilylaitteet, radioaktiiviset aineet, ydinvoimalaitokset sekä ydinmateriaalit ja ydinjätteet. Toiminta-ajatus on säteilyn vahingollisten vaikutusten estäminen ja rajoittaminen.


title: William Grover-Williams

text: Charles Frederick William Grover-Williams (16. tammikuuta 1903 – 18. maaliskuuta 1945) oli brittiläinen kilpa-autoilija. Grover-Williams syntyi Montrougen kaupungissa Ranskassa brittiläis-ranskalaiseen perheeseen. Hän oli hyvin menestyvä kilpa-autoilija 1920-luvun lopulla ja 1930-luvun alussa. Grover-Williams voitti muun muassa kuuluisan Monacon Grand Prix'n, kun se ajettiin ensimmäisen kerran vuonna 1929. Hän voitti myös Ranskan Grand Prix'n kaksi kertaa.


title: PEX

text: PEX on polyeteeniä, joka on valmistusprosessin aikana ristisilloitettu. Ristisillat tarkoittavat molekyyliketjujen välisiä sidoksia. Ristisilloittamattomassa polyeteenissä molekyyliketjut eivät olet kovin tiukasti kiinnittyneitä toisiinsa. Ristisilloittaminen tapahtuu lisäämällä valmistusvaiheessa polyeteenin joukkoon peroksidia. Sopivassa lämpötilassa vulkanoiden muodostuu peroksidin ansiosta molekyyliketjujen välille sidoksia. Myös silaania käytetään ristisilloittamisessa, kun tavoitellaan ulkoisesti siistin näköistä putkea.


title: PEX

text: Ristisilloittaminen parantaa polyeteenin kykyä vastustaa lämpötilan muutoksista aiheutuvaa halkeilua.


title: PEX

text: Ristisilloitettua polyeteeniä käytetään mm. kylmä- ja kuumavesiputkina sekä vaihtosähkökaapeleiden eristeenä.


title: Helsinki Wolverines

text: Helsinki Wolverines ry on helsinkiläinen, 10. lokakuuta 1995 perustettu amerikkalaisen jalkapallon seura.


title: Helsinki Wolverines

text: Seuran miesten edustusjoukkue pelasi ensimmäisen ottelunsa perustamista seuraavalla kaudella. Kuudessa kaudessa joukkueen onnistui nousta 2. divisioonasta Vaahteraliigaan. Kaudella 2011 seuran edustusjoukkue voitti Vaahteramaljan ja kruunattiin Suomen Mestareiksi.


title: Helsinki Wolverines

text: Seuralla on edustusjoukkueen lisäksi kakkosjoukkue, Wolverines II, joka osallistui kaudella 2011 Miesten II-divisioonaan ja sijoittui lopulta oman lohkonsa kolmanneksi jääden ulos pudotuspeleistä.


title: Helsinki Wolverines

text: Seuralla on jäseniä yli 300, Wolverinesin värit ovat sininen ja kullankeltainen (Navy blue & Gold) ja peliasuun, kuten seuran nimeenkin, on otettu mallia Michiganin yliopiston amerikkalaisen jalkapallon joukkueelta. Wolverinesin kotikenttä on Brahen kenttä, jossa on istumapaikkoja noin 450.


title: Puskusauma

text: Puskusauma tarkoittaa rakennuslevyjen, tapettivuotien yms. asentamista tiiviisti vierekkäin toisiansa vasten ilman limitystä tai rakoa.


title: Puskusauma

text: Puskusauma ei sovellu esimerkiksi lastulevyille, sillä kosteuselämisen vuoksi puskusauma välillä aukeaa (levyjen kutistuessa) ja välillä puristuu tiukemmin puskuun rikkoen levyjen reunat (levyjen turvotessa).


title: Platina (täsmennyssivu)

text: Platina voi tarkoittaa seuraavia asioita:


title: Frank Mahovlich

text: Francis "Frank" William Mahovlich CM (s. 10. tammikuuta 1938 Timmins Ontario, Kanada) on kanadalainen poliitikko ja entinen NHL-jääkiekkoilija. Hän istuu Kanadan senaatissa liberaalipuolueen senaattorina. Mahovlich on koulutukseltaan oikeustieteen tohtori (LL.D.). Vuonna 1994 hänelle myönnettiin Order of Canada -kunniamerkki.


title: Frank Mahovlich

text: Mahovlich pelasi NHL-liigassa vuodesta 1957 vuoteen 1974 ja voitti kuusi kertaa Stanley Cupin: neljästi Toronto Maple Leafsin ja kahdesti Montreal Canadiensin kanssa. Hänen veljensä Pete Mahovlich on myös entinen jääkiekkoilija.


title: Mangaani(II)kloridi

text: Mangaani(II)kloridi (MnCl) on mangaanin ja kloorin muodostama ioniyhdiste. Aine on palamaton ja väriltään vaaleanpunainen. Useimmiten mangaani(II)kloridi on tetrahydraattina MnCl·4HO


title: Mangaani(II)kloridi

text: Mangaani(II)kloridia valmistetaan metallisesta mangaanista tai mangaani(II)karbonaatista suolahapon avulla


title: Mangaani(II)kloridi

text: Ainetta voidaan valmistaa myös kuumentamalla mangaanidioksidia suolahapon kanssa. Tätä reaktiota käytettiin aikaisemmin myös kloorin valmistamiseen.


title: Mangaani(II)kloridi

text: Mangaani(II)kloridia käytetään muiden mangaanisuolojen valmistuksessa. Esimerkissä mangaani(II)karbonaatin valmistamisessa.


title: Mangaani(II)kloridi

text: Aine muodostaa myös kompleksi-ioneja. Esimerkissä trifenyylifosfiinin kanssa.


title: Mangaani(II)kloridi

text: Anhydridinä mangaani(II)kloridia käytetään mangaaniyhdisteiden synteesissä.


title: Pete Mahovlich

text: Peter "Pete" Mahovlich (s. 10. lokakuuta, 1946, Timmins, Ontario, Kanada) on kanadalainen entinen jääkiekkoilija ja nykyinen valmentaja.


title: Pete Mahovlich

text: 16-vuotisella NHL-urallaan hyökkääjä Mahovlich teki 288 maalia ja antoi 485 syöttöä tehden 773 tehopistettä 884 ottelussa. Hän pelasi Kanadan joukkueessa vuoden 1972 Summit Series -otteluissa ja vuoden 1976 Kanada Cupissa. Pelaajauran jälkeen hän on ollut valmentaja joukkueissa Toledo Goaldiggers, Colorado Rangers (IHL), Denver Rangers, Fort Worth Fire (CHL) ja Cape Breton Oilers (AHL). Peterin veli, senaattori Frank Mahovlich on myös entinen jääkiekkoilija. He olivat joukkuetovereita Montreal Canadiensissa 1970–1974. Pete tunnetaan myös lempinimellä "Little M". Mahovlichien vanhemmat olivat kotoisin Kroatiasta.


title: KUKA

text: KUKA on maailmanlaajuisesti toimiva saksalainen teollisuusrobottien ja tehdasautomaatioratkaisujen tuottaja. Kuka Roboticsilla on maailmalla 25 tytäryhtiötä, muun muassa Yhdysvalloissa, Kanadassa, Meksikossa, Brasiliassa, Argentiinassa, Kiinassa, Japanissa, Koreassa, Taiwanissa, Intiassa ja Chilessä sekä useimmissa Euroopan maissa. Useimmat niistä tuottavat myynti- ja huoltopalveluita. Yrityksen nimi, KUKA, on lyhenne sanoista "Keller und Knappich Augsburg". Se on myös KUKAn tuottamien teollisuusrobottien ja muiden tuotteiden rekisteröity tavaramerkki.


title: KUKA

text: Vuodesta 2017 KUKA-yhtiön on omistanut kiinalainen Midea Group.


title: KUKA

text: Johann Josef Keller ja Jacob Knappich perustivat yrityksen vuonna 1898 Augsburgissa, Saksassa. Alussa yrityksen päätoimialaa oli talojen ja katujen valaistus, mutta pian KUKA siirtyi muille aloille (hitsauslaitteet ja laitteistot, suuret säiliöt), saavuttaakseen vuonna 1966 Euroopan markkinajohtajuuden huoltoajoneuvojen valmistajana. Vuonna 1973 KUKA loi maailman ensimmäisen teollisuusrobotin nimeltä FAMULUS . Siihen aikaan yritys kuului Quandt-konserniin. Vuonna 1980 Quandtin perhe luopui KUKAsta, josta siten tehtiin julkinen yritys. Vuonna 1995 KUKA jaettiin yhtiöiksi KUKA Robotics ja KUKA Schweißanlagen (nykyisin KUKA Systems GmbH). Nykyisin KUKA keskittyy edistyksellisiin teollisen tuotannon automaatiosovelluksiin. Yhtiö omistaa KUKA Oyj:n (aiemmin IWKA-konserni).


title: KUKA

text:
Yrityksen pääkonttori sijaitsee Augsburgissa, Saksassa. Kukan palveluksessa on yli 3 150 työntekijää (30.9.2012). Asiakkaat ovat pääosin autoteollisuudesta mutta lisääntyvässä määrin myös muilta teollisuuden aloilta.
1971 – Euroopan ensimmäinen hitsauskokoonpanolinja rakennettiin Daimler-Benzille.


title: KUKA

text: 1973 – KUKA rakensi maailman ensimmäisen teollisuusrobotin, FAMULUKSEN, jonka kuutta akselia ohjattiin sähkömekaanisesti.


title: KUKA

text: 1976 – IR 6/60 – täysin uudentyyppinen sähkömekaanisesti ohjattu 6-akselinen robotti nivelkädellä.


title: KUKA

text: 1989 – Teollisuusrobottien uusi sukupolvi kehitettiin. Harjaton ohjausmoottori mahdollisti vaivattomamman ylläpidon ja paremman teknisen käytettävyyden.


title: KUKA

text: 2007 – KUKA „titan“ – aikansa suurin ja vahvin kuusiakselinen teollisuusrobotti pääsi Guinnessin ennätysten kirjaan .


title: KUKA

text: 2010 – Robottisarja KR QUANTEC kattaa ainoana robottiperheenä ensimmäisenä maailmassa 90–300 kg kuormausmahdollisuudet 3100 mm ulottuvuudella.


title: KUKA

text: 2012 – Uusi pikkurobottisarja KR AGILUS julkaistiin.


title: KUKA

text: 2016 – Kiinalainen Midea Group osti KUKAn.


title: KUKA

text:
KUKA-käyttöjärjestelmä on koko ohjauksen ydin. Siihen on tallennettu kaikki perustoiminnot, joita tarvitaan robottijärjestelmän käyttöön.
Robotteihin kuuluu aina ohjauspaneeli, jonka näytön resoluutio on 640 x 480 pikseliä, sekä integroitu 6D-hiiri, joiden avulla manipulaattoria liikutellaan, asemia tallennetaan (TouchUp), tai joilla moduuleita, toimintoja, tiedostoja jne. luodaan ja muunnellaan. Akselien manuaalinen ohjaus on mahdollista kytkemällä ohjauspaneelin (KCP, KUKAControlPanel) takaa löytyvä kytkin (nykyisin vain hätänappi). Yhteys ohjaimeen kulkee VGA-liitännän ja CAN-bus-liitännän kautta.
Laitekaappiin sijoitettu suojattu teollisuustietokone kommunikoi robotin kanssa MFC-kortin välityksellä. Ohjaussignaali manipulaattoriin liikkuu DSE-RDW-yhteydellä. DSE-kortti on laitekaapissa, RDW-kortti on robotin pistokkeessa.
Vanhat KRC1-tyyppien ohjaimet käyttivät Windows 95:ttä pyörittääkseen VxWorksiin perustuvaa ohjelmistoa. Oheislaitteisiin kuuluu CD-ROM ja diskettiasemat; Ethernet-, Profibus-, Interbus-, Devicenet- ja ASI-liitännät ovat myös käytössä.
Uudemmat KRC2-tyypin ohjaimet toimivat WindowsXP-käyttöjärjestelmässä. Oheislaitteina toimitetaan CD-ROM-asema ja USB-liitäntä, Ethernet-yhteys sekä tarpeen mukaan Profibus-, Interbus-, DeviceNet- ja Profinet-yhteydet.
Useimmat robotit toimitetaan “KUKAn oranssina" tai mustana.


title: KUKA

text: Teollisuusrobotteja käytetään moniin tarkoituksiin. Usein niitä käytetään materiaalin käsittelyyn ja työstöön, lastaukseen ja purkamiseen, lavaukseen sekä piste- ja kaarihitsaukseen. KUKA-teollisuusrobotit avustavat tuotannossa muun muassa seuraavissa yrityksissä: GM, Chrysler, Ford, Porsche, BMW, Tesla, Audi, Mercedes-Benz, Volkswagen, Ferrari, Harley-Davidson, Boeing, Siemens, Stihl, Ikea, Swarovski, Wal-Mart, Nestlé, Budweiser, BSN Medical ja Coca-Cola . Alla on esitelty useita sovelluksia:


title: KUKA

text: Teollisuusrobotteja voidaan käyttää painavien lastien kuljetukseen. Tärkeitä ominaisuuksia ovat niiden kantokapasiteetti ja vapaa kohdistamismahdollisuus.


title: KUKA

text:
KUKA-robotteja käytetään myös elintarviketeollisuudessa. Ne vähentävät ihmisten ja koneiden työtaakkaa vaativissa tehtävissä kuten pakkauskoneiden täyttö ja purku, lihan paloittelu, pinous ja paletointi sekä laadunvalvonta.
Käyttökohteita löytyy myös rakennusteollisuudesta. Robotteja käytetään varmistamaan tasainen materiaalin kulku. Myös jatkotyöstö ja tuotanto voivat tehostua robottien avulla.
Lasiteollisuudessa robotteja käytetään useissa prosessin vaiheissa kuten lasin ja kvartsilasin lämpökäsittelyssä laboratoriolasin tuotannossa, taivuttamis- ja muokkaustoimenpiteissä sekä normi- ja massatuotantoesineiden valmistuksessa.
Koska teollisuusrobotit kestävät kuumaa ja likaa, niitä voidaan käyttää valimokoneiden läheisyydessä, niiden päällä ja jopa sisällä. KUKA-robotteja voidaan käyttää myös jälkiprosessoinnissa kuten purseenpoistossa, hionnassa tai porauksessa sekä laadunvalvonnassa.
Hionta, jyrsintä, poraus, sahaus, paletointi ja lajittelu on mahdollista automatisoida.
Robottien päätehtäviä ovat työstötoimenpiteet, esim. poraus, jyrsintä, sahaus, taivutus ja meistaus. Toki teollisuusrobotit voivat hoitaa muitakin tehtäviä kuten hitsaus, kokoonpano, lastaus ja purku.
Keramiikka- ja kiviteollisuudessa teollisuusrobotteja käytetään kivilevyjen siltasahaukseen ja jopa täysautomatisoidussa 3D-prosessoinnissa.


title: KUKA

text: Liikevaihto (KUKA Roboter GmbH)


title: KUKA

text: Johtoryhmä KUKA Roboter GmbH:


title: KUKA

text: Toimitusjohtaja Manfred Gundel


title: KUKA

text: Talous- ja rahoitusjohtaja Michael Albert


title: KUKA

text: Liikevaihto (KUKA AG)


title: KUKA

text: Johtoryhmä KUKA AG:


title: KUKA

text: Toimitusjohtaja Dr. Till Reuter


title: KUKA

text: Talous- ja rahoitusjohtaja Peter Mohnen


title: KUKA

text: KUKA-robotit ovat olleet esillä myös useissa Hollywood-elokuvissa. James Bond -elokuvan "Kuolema saa odottaa" kohtauksessa, jossa kuvataan jääpalatsia Islannissa, laserhitsausrobotti uhkailee NSA-agentti Jinxiä (Halle Berry) lasersäteillä. Ron Howardin ohjaamassa elokuvassa "Da Vinci -koodi KUKA-robotti ojentaa Tom Hanksin roolihahmolle Robert Langdonille krypteksin. Vuonna 2001 KUKA kehitti Robocoasterin, joka on maailman ensimmäinen ihmisiä kuljettava teollisuusrobotti. Laitteen kaksi istuinta on kiinnitetty robotin käsivarsiin, jotka voidaan ohjelmoida tekemään vuoristoradan tyyppisiä liikeratoja. Myös matkustajat itse voivat ohjelmoida toivomansa liikeradat. Vuonna 2007 KUKA esitteli robocoasteriin perustuvan simulaattorin[8]. Vuodesta 2010 alkaen Floridan Orlandossa sijaitsevassa Universal's Islands of Adventure -huvipuistossa KUKAn robottikäsi viihdyttää vallankumouksellisessa Harry Potter and the Forbidden Journey -laitteessa. Laitteen istuimet on kiinnitetty robottikäsiin, jotka taas on kiinnitetty kuljetusrataan. Siten istuimet liikkuvat laitteen kulkurataa pitkin ja liikkuvat robottikäsien avulla samanaikaisesti laitteen show-elementtien (liikkuvat lavasteet, projektiopinnat jne.) kanssa.


title: Kulkuri

text: Kulkuri on ihminen, joka vaeltaa ympäriinsä ilman kotia. Aikaisemmin kulkureita kohdeltiin irtolaisina, nykyään usein laittomina siirtolaisina, jos he ylittävät valtakunnanrajoja matkoillaan.


title: Kulkuri

text: Pohjois-Amerikan maissa kulkurit matkustelivat pääasiassa liputta ja huomaamatta rautatievaunuilla. Yhdysvaltain sisällissodan aikaan monet kotiin haluavat, joukko-osastoistaan erilleen joutuneet harhailevat sotilaat käyttivät junanvaunuja, kun taas toiset seurasivat ratakiskoja jalan. Kulkureiden määrä kasvoi Yhdysvalloissa suuren laman aikana 1930-luvulla. Ihmiset, joilla ei ollut työtä taikka hyviä tulevaisuudennäkymiä kotonaan, alkoivat vaeltaa irtolaisina hypellen junavaunusta toiseen koettaakseen onneaan jossakin muualla. Nykyään junavaunukulkureita on jäljellä hyvin vähän.


title: Kulkuri

text: Romanit ovat perinteistä kulkurikansaa, mutta nykyään hekin ovat enimmäkseen asettuneet aloilleen integroiduttuaan paremmin yhteiskuntaan ja perinteisten elinkeinojen käytyä toteuttamiskelvottomiksi. Euroopan unionin laajennuttua entisiin itäblokin maihin uudenlainen ihmisvirta on nostanut päätään ja kerjäläisiä on ilmaantunut myös sinne, missä heitä ei ole vuosikymmeniin nähty, kuten pohjoismaihin ja Suomeen. Osaa heistä voinee pitää nykyajan kulkureina.


title: Topper Headon

text:
Nicky "Topper" Headon oli The Clash -yhtyeen rumpali vuosina 1977-1982. Hän soittaa yhtyeen albumeilla "Give 'Em Enough Rope", "London Calling", "Sandinista" ja "Combat Rock".
Vuonna 1982 hänet erotettiin yhtyeestä heroiiniriippuvuuden vuoksi. Hän teki soololevyn "Waking Up" vuonna 1986, mutta huumeongelma varjosti hänen uraansa. Heroiinista hän pääsi eroon vasta 2000-luvulla.


title: Olli avaruudessa

text: Olli avaruudessa () on Disney Channelilla esitettävä lasten piirrossarja, joka kertoo avaruudessa asuvien teini-ikäisten poikien ystävyydestä. Päähenkilöt ovat Olli, Oiva, Eetu ja Körmy. Olli on utelias ja kekseliäs 13-vuotias vihreä avaruusolento.


title: Olli avaruudessa

text: Ollilla on pikkusisko Rauha, jolla on ihmeellisiä voimia; hän voi lukea ajatuksia ja heittää toisen henkilön ilmaan. Rauha uhkailee joskus räjäyttävänsä Ollin pään, jonka vuoksi Olli ei uskalla määräillä häntä.


title: Kujanjuoksu (elokuva)

text: Kujanjuoksu (myös nimellä Maunu Kurkvaaran Kujanjuoksu) on suomalainen draamaelokuva, joka valmistui vuonna 1971. Sen on ohjannut Maunu Kurkvaara. Elokuva teki tappiota 186 300 markkaa. Kurkvaara ohjasi seuraavan elokuvansa vuonna 1983.


title: Kujanjuoksu (elokuva)

text: Elokuva pohjautuu Helsingin Kumpulassa 5. maaliskuuta 1963 tapahtuneeseen surmatyöhön. 16-vuotias koulutyttö Pirkko Ryhänen (s. 1946) puukotettiin iltamyöhään. Ehdonalaisessa vapaudessa ollut pakkolaitosvanki Torsti Ossian Koskinen (s. 1924) tuomittiin taposta 12,5 vuodeksi kuritushuoneeseen ja eristettäväksi pakkolaitokseen. Koskinen kiisti syyllisyytensä tekoon.


title: Kujanjuoksu (elokuva)

text: Oikeusasiamies Risto Leskisen aloitteesta tapahtui marraskuussa 1970 tuomionpurku, jonka seurauksena Koskinen todettiin syyttömäksi ja laskettiin vapauteen. Tuomionpurkua helpotti nuori varastomies Pekka Tapio Lappalainen, joka tunnusti Pirkko Ryhäsen tapon. Koskiselle maksettiin vapaudenmenetyksestä korvauksia 93 290 markkaa.


title: Kujanjuoksu (elokuva)

text: Lappalainen todettiin myöhemmin Helsingin raastuvanoikeudessa sekä Helsingin hovioikeudessa syyttömäksi, ja sen seurauksena Pirkko Ryhäsen oikeaa surmaajaa ei ole tähän päivään mennessä löydetty.


title: Formula 1 -kausi 1996

text: Formula 1 -kausi 1996 oli Williamsin, ja etenkin Damon Hillin juhlaa. Hill voitti maailmanmestaruuden niukalla erolla tallikaveriinsa Jacques Villeneuveen. Mestaruus ratkesi vasta kauden päättävässä Japanin Grand Prix'ssä, kun Villeneuven takarengas irtosi ja kanadalainen joutui keskeyttämään. Myös erikoisia kilpailuja nähtiin, kuten Monacossa, jossa sateentäyteisessä kilpailussa maaliin pääsi vain kolme kuljettajaa.


title: Formula 1 -kausi 1996

text: Seuraavat tallit ja kuljettajat kilpailivat Formula 1 -luokan maailmanmestaruudesta kaudella 1996.


title: Formula 1 -kausi 1996

text: * Keskeytys, mutta sai lopputuloksen, koska ajoi yli 90% koko kisasta.


title: Argentiinan Grand Prix 1953

text: Argentiinan Grand Prix 1953 oli Formula 1 -sarjan osakilpailu, joka ajettiin 18. tammikuuta 1953 Autódromo Oscar Alfredo Gálvez -radalla Buenos Airesissa. Kilpailu oli kauden avauskilpailu, ja sen voitti hallitseva maailmanmestari Alberto Ascari. Kilpailu oli F1-historian ensimmäinen Euroopan ulkopuolella ajettu F1-kilpailu lukuun ottamatta Indianapolis 500-kilpailuja.


title: Lana Turner

text: Lana Turner (oik. Julia Jean Turner; 8. helmikuuta 1921 Wallace, Idaho – 29. kesäkuuta 1995 Los Angeles, Kalifornia) oli yhdysvaltalainen Oscar-ehdokkaana ollut näyttelijä ja aikansa seksisymboli.


title: Lana Turner

text: Hänet tunnettiin sensuelleista ja loistokkaista rooleistaan elokuvissa sekä värikkäästä ja myrskyisästä yksityiselämästään, johon kuului muun muassa seitsemän aviomiestä, lukuisat rakastajat ja kuuluisa murhaskandaali. Turnerin menestyksekästä filmiuraa varjostivat useat huhut ja juorut.


title: Lana Turner

text: Lana Turner syntyi Julia Jean Turnerina Wallacessa, Idahossa. Hänen isänsä surmattiin ryöstön yhteydessä vuonna 1930 ja seuraavana vuonna Turner muutti äitinsä kanssa Los Angelesiin.


title: Lana Turner

text: Lana Turner esiintyi ensimmäisen kerran elokuvissa 16-vuotiaana 1937 ja hänestä tuli nopeasti suosittu Hollywood-näyttelijätär. Hän oli yksi 1940- ja 50-lukujen suurimmista naistähdistä ja seksisymboleista. Tuolloin hän näytteli lukuisissa jo klassikoksi nousseissa elokuvissa kuten "Andy Hardy, tyttöjen sankari" (1938), "Tri Jekyll ja Mr Hyde" (1941), "Kohtalon tuomio" (1946), "Särkyneitten haaveitten kaupunki" (1952) ja "Peyton Place – vihan tyyssija" (1957). Elokuvassa "Tri Jekyll ja Mr Hyde" (1941) Turnerin olisi alun perin pitänyt näytellä elokuvan "ilkeän naisen" Ivyn roolin ja viehättävän neidon rooli oli varattu Ingrid Bergmanille. Bergman, joka oli väsynyt kilttien naisten rooleihin, onnistui kuitenkin muuttamaan elokuvan tekijöiden mielen ja niin Turner näytteli viehättävän neidon osan ja Bergman taas loisti Ivyn roolissa.


title: Lana Turner

text: Turner on sanonut rooliaan menestyselokuvassa "Kohtalon tuomio" (1946) suosikikseen, sillä se oli hänelle ensimmäinen todellinen rooli. Myöhemmällä urallaan hän näytteli mm. tv-sarjassa "Viinitila Falcon Crest" kaudella 1982–1983. Hänen ensiesiintymisensä sai suurimmat katsojaluvut koko sarjan historiassa.


title: Lana Turner

text: Turnerin sukujuuret olivat Iso-Britanniasta, Irlannista ja Hollannista. Yksityiselämässään Turner oli naimisissa kahdeksan kertaa seitsemän eri miehen kanssa. Sen lisäksi hänellä oli lukuisia rakastajia, kuten näyttelijät Tyrone Power ja Howard Hughes sekä gangsteri nimeltä Johnny Stompanato. Turnerin väitetään sanoneen “I liked the boys, and the boys liked me” (pidän pojista ja pojat pitävät minusta). Hänen toinen kuuluisa lauseensa on: “Tavoitteeni oli saada yksi aviomies ja seitsemän lasta, mutta se kääntyikin toisin päin”.


title: Lana Turner

text: Kun Turner oli kuvaamassa elokuvaa "Sotakirjeenvaihtajan rakkaus" (1958) tuolloin vielä tuntemattoman Sean Conneryn kanssa, mustasukkainen Stompanato väitti Turnerilla olevan suhde Sean Conneryn kanssa ja osoitti tätä aseella, mutta Connery otti häneltä aseen pois ja tyrmäsi hänet. Myöhemmin Stompanaton tappoi Lana Turnerin tytär Cheryl Crane. Tytär sanoi tappaneensa hänet suojellakseen äitiään. Murhasta nousi valtava mediasirkus ja Turner antoi dramaattisen todistuksen, jota monet ovat pitäneet hänen elämänsä parhaana roolisuorituksena. Tapauksen jälkeen on huhuttu Turnerin itse ampuneen miehen, mutta todisteita tästä ei ole.


title: Lana Turner

text: Turner kuoli kurkkusyöpään 74-vuotiaana Los Angelesissa vuonna 1995. Hänellä on tähti Hollywood Walk of Famella 6241 Hollywood Blvd.


title: Indianapolis 500 1953

text: Indianapolis 500 1953 oli Formula 1 -sarjan osakilpailu, joka ajettiin 30. toukokuuta 1953 Indianapolis Motor Speedway -radalla. Kilpailun voitti Bill Vukovich.


title: Hollannin Grand Prix 1953

text: Hollannin Grand Prix 1953 oli Formula 1 -sarjan osakilpailu, joka ajettiin 7. kesäkuuta 1953 Circuit Park Zandvoortin radalla. Kilpailun voitti Alberto Ascari, jolle voitto oli kauden toinen.


title: Belgian Grand Prix 1953

text: Belgian Grand Prix 1953 oli Formula 1 -sarjan osakilpailu, joka ajettiin 21. kesäkuuta 1953 Circuit de Spa-Francorchamps'n radalla. Kilpailun voitti Alberto Ascari, jolle voitto oli kauden kolmas.


title: Ranskan Grand Prix 1953

text: Ranskan Grand Prix 1953 oli Formula 1 -sarjan osakilpailu, joka ajettiin 5. heinäkuuta 1953 Reims-Gueux -radalla. Kilpailun voitti Mike Hawthorn, jolle voitto oli kauden ja uran ensimmäinen.


title: Britannian Grand Prix 1953

text: Britannian Grand Prix 1953 oli Formula 1 -sarjan osakilpailu, joka ajettiin 18. heinäkuuta 1953 Silverstonen radalla. Kilpailun voitti Alberto Ascari, jolle voitto oli kauden neljäs.


title: Saksan Grand Prix 1953

text: Saksan Grand Prix 1953 oli Formula 1 -sarjan osakilpailu, joka ajettiin 2. elokuuta 1953 Nürburgring Nordschleife -radalla. Kilpailun voitti Giuseppe Farina, jolle voitto oli kauden ensimmäinen.


title: Sveitsin Grand Prix 1953

text: Sveitsin Grand Prix 1953 oli Formula 1 -sarjan osakilpailu, joka ajettiin 23. elokuuta 1953 Circuit Bremgarten -radalla. Kilpailun voitti Alberto Ascari, jolle voitto oli kauden viides.


title: Italian Grand Prix 1953

text: Italian Grand Prix 1953 oli Formula 1 -sarjan osakilpailu, joka ajettiin 13. syyskuuta 1953 Monzan radalla. Kilpailu oli kauden viimeinen, ja sen voitti Juan Manuel Fangio, jolle voitto oli kauden ensimmäinen.


title: Korppi (runo)

text: Korppi ("The Raven") on yhdysvaltalaisen Edgar Allan Poen kirjoittama runo. Se julkaistiin ensimmäisen kerran 29. tammikuuta 1845 "New York Evening Mirror" -lehdessä.


title: Korppi (runo)

text: Runon ovat suomentaneet muun muassa Valter Juva (kokoelmassa "Sata runoa", 1916) ja Niilo Idman (esimerkiksi Poe-kokoelmassa "Korppi ja kultakuoriainen"). Idmanin suomennos on nykyisin tunnetumpi.


title: Korppi (runo)

text: Runo kertoo miehestä, joka tutkii puoleenyöhön asti kirjojaan, jotka kertovat menneisyyden salatieteistä. Hänen oveltaan kuuluu koputusta. Ensimmäisellä kerralla mies avaa oven ja siellä ”yö vain luo varjoaan”. Mies jää valvomaan ja muistelemaan kuollutta Lenooraa, jolla on ollut hänelle suuri merkitys. Toisella kerralla mies avaa ikkunan ja sisään lentää korppi, joka jää istumaan kuvapatsaan päälle. Mies puhuu korpille, joka vastaa aina huutaen ”ei milloinkaan!” (). Mies suuttuu ja hätyyttelee korppia pois, mutta se pysyy patsaan päällä.


title: Korppi (runo)

text: Amerikkalaisen jalkapallon ammattilaisjoukkue Baltimore Ravens on nimetty runon mukaan, sillä Poe asui Baltimoressa.


title: Casino Royale (vuoden 2006 elokuva)

text: Casino Royale on EON Productionsin "James Bond" -elokuvasarjan 21. osa, jonka pääosaa, kuvitteellista MI6-agentti James Bondia, näyttelee ensimmäistä kertaa Daniel Craig. Elokuvan on ohjannut Martin Campbell ja sen ovat käsikirjoittaneet Neal Purvis, Robert Wade sekä Paul Haggis. Se on kolmas Ian Flemingin samannimiseen romaaniin perustuva elokuva. "Casino Royale" sijoittuu Bondin agenttiuran alkuun, juuri kun tämä on saanut ”luvan tappaa”. Bond saa tehtäväkseen pakottaa terrorismin rahoittajan, Le Chiffren, vararikkoon voittamalla tämän korkeiden panosten pokeripelissä. Elokuvan tarinakaari jatkuu elokuvaan "007 Quantum of Solace" (2008).


title: Casino Royale (vuoden 2006 elokuva)

text: "Casino Royale" käynnistää elokuvasarjan uudelleen vakiinnuttaen uuden aikajanan ja juonellisen rungon, mikä antaa elokuvalle mahdollisuuden esittää Bond haavoittuvaisempana ja kokemattomampana.


title: Casino Royale (vuoden 2006 elokuva)

text: "Casino Royale" sai ensi-iltansa Lontoossa 14. marraskuuta 2006. Se sai enimmäkseen myönteisen vastaanoton kriitikoiden korostaessa Craigin suoritusta ja Bondin hahmon uudelleenkeksimistä. Elokuva tuotti yli 599 miljoonaa dollaria lipputuloja ja siitä tuli kaikkein eniten tuottanut "James Bond" -elokuva ennen elokuvan "007 Skyfall" (2012) ilmestymistä.


title: Casino Royale (vuoden 2006 elokuva)

text: James Bond on Prahassa tehtävänään eliminoida Dryden-niminen MI6-osastopäällikkö (Malcolm Sinclair), joka on laittomasti myynyt Britannian valtionsalaisuuksia terroristeille. Bondin onnistuessa tappamaan Drydenin ja hänen kätyrinsä Fisherin, hänet ylennetään 00-agentiksi ja hänelle annetaan ”lupa tappaa”. Kansainvälisille terroristeille työskentelevä rikollinen pankkiiri Le Chiffre (Mads Mikkelsen) tapaa ugandalaisen sotaherran Steven Obannon (Isaac De Benkolé) ja tallettaa tämän sadan miljoonan Yhdysvaltain dollarin arvoisen omaisuuden ”suojelukseensa”. Obannon tietämättä Le Chiffre käyttää varoja rahoittaakseen terrori-iskuja.


title: Casino Royale (vuoden 2006 elokuva)

text: Madagaskarilla Bondin tehtävänä on napata Mollaka-niminen kansainvälinen pommimies (Sébastien Foucan). Mollaka pakenee paikalta ja Bond jahtaa häntä suurlähetystöön, jossa hän joutuu tappamaan pommimiehen ja räjäyttämään osan rakennuksesta voidakseen paeta sotilailta. Valvontakamera ottaa kuvamateriaalia tapauksesta, jolloin Bondin salaisena pidetty tehtävä paljastuu maailman tiedotusvälineille ja saa MI6:n johtajan M:n (Judi Dench) epäilemään Bondin kykyjä. Saadessaan haltuunsa Mollakan matkapuhelimen, Bond paljastaa Mollakan työskennelleen Bahamalla asustavalle terroristille Alex Dimitriosille (Simon Akbarian). Bahamalla Bond viettelee Dimitriosin vaimon Solangen (Caterina Murino), joka paljastaa aviomiehensä matkustaneen Miamiin. Miamissa Bond tappaa Dimitriosin, mutta hänelle paljastuu, että Dimitriosin kätyri nimeltään Carlos (Claudio Santamaria) yrittää tuhota Skyfleet-lentoyhtiön kehittelemän uudenlaisen matkustajalentokoneen prototyypin Miamin kansainvälisellä lentoasemalla. Bond kuitenkin onnistuu tappamaan Carlosin ajoissa.


title: Casino Royale (vuoden 2006 elokuva)

text: M kertoo Bondille Dimitriosin työskennelleen Le Chiffrelle, joka oli myynyt lyhyeksi Skyfleetin osakkeita ja määrännyt lentokoneen tuhottavaksi, jotta hän voisi tehdä rahaa Skyfleetin kurssilaskulla. Bondin estäessä koneen tuhoutumisen Le Chiffre on menettänyt Obannon tallettamat rahavarat ja pyrkii voittamaan montenegrolaisella Casino Royale -kasinolla pidettävän pokeriturnaukseen saadakseen itselleen tarvittavat rahat maksaakseen velkansa Obannolle. MI6:n parhaimpana pokeripelaajana Bond lähetetään Casino Royaleen, jottei pankkiiri onnistuisi voittamaan; mikäli Le Chiffre häviää, hänellä ei ole enää piilopaikkaa ja MI6 kykenee kaappaamaan hänet kuulusteluja varten. Bond matkustaa Casino Royaleen seuralaisenaan Britannian valtiovarainministeriön kirjanpitäjä Vesper Lynd (Eva Green), joka myöntää Bondille kymmenen miljoonan punnan luoton korttipeliä varten.


title: Casino Royale (vuoden 2006 elokuva)

text: Bond, Le Chiffre ja joukko muita varakkaita korttipelaajia kilpailevat toisiaan vastaan. Väliajalla Le Chiffre kohtaa hotellihuoneessaan Obannon, joka kertoo tietävänsä rahojensa menetyksestä ja uhkaa rankaisevansa Le Chiffreä, mutta pankkiiri onnistuu vakuuttamaan Obannon siitä, että hän voittaa turnauksen ja maksaa velkansa takaisin. Obannon poistuessa hotellihuoneesta Bond ja Lynd varjostavat häntä, mutta heidän paljastuttua porraskäytävässä tapahtuva lyhyt taistelu päättyy Obannon kuolemaan. Väliajan päätyttyä Bond palaa muiden pelaajien tavoin jatkamaan peliä, mutta varmistaakseen voittonsa Le Chiffre myrkyttää hänet. Bond selviytyy myrkytyksestä autonsa varustukseen kuuluvan lääkkeen ansiosta.


title: Casino Royale (vuoden 2006 elokuva)

text: Pokeriturnauksen jaossa Bond tippuu pelistä, mutta CIA-agentti Felix Leiterin (Jeffrey Wright) ostaessa Bondin takaisin turnaukseen hän voittaa pelin. Le Chiffre kidnappaa Lyndin, jolloin Bond aloittama takaa-ajo päättyy auto-onnettomuuteen hänen väistäessään tielle makaamaan jätettyä Lyndia. Le Chiffre vie Bondin ja Lyndin varastorakennukseen, missä hän ruoskii Bondia ja käskee tätä kertomaan rahoja suojaavan pankkitilin salasanan. Vaitiolon takia Le Chiffre aikoo kastroida Bondin, mutta samalla hetkellä paikalle saapuu kansainvälisten terroristien edustaja, herra White (Jesper Christensen). Le Chiffre lupaa hankkivansa rahat, mutta White tappaa hänet pistoolilla. Bond menettää tajuntansa.


title: Casino Royale (vuoden 2006 elokuva)

text: Bondin herätessä sairaalassa Italian Como-järvellä, hänelle kerrotaan, että joku tappoi Le Chiffren kätyreineen, ja että ainoastaan Bondin ja Lyndin sallittiin säilyä hengissä. Bond tunnustaa rakkautensa Lyndiä kohtaan ja lähettää M:lle sähköpostilla ilmoituksen, jossa hän on päättänyt lopettaa työnsä MI6:ssa. Bond ja Lynd lähtevät romanttisille lomalle Venetsiaan, missä Bondille selviää, että Casino Royalelta voitettuja rahoja ei olekaan siirretty valtiovarainministeriön pankkitilille. Lynd katoaa salaperäisesti, mutta Bond jäljittää hänen syrjäiseen rakennukseen, jossa Lynd luovuttaa Casino Royalelta voitetut rahat sisältävän salkun Gettler-nimisen miehen (Richard Sammel) johtamille terroristeille. Bond yrittää estää terroristeja, mutta joutuu tulitaisteluun, jonka aikana hän ampuu rakennusta veden pinnalla kannattelevat kellukkeet. Bond onnistuu tappamaan kaikki terroristit, mutta epätoivoiselta vaikuttava Lynd pyytää Bondilta antamaan hänelle anteeksi ja lukitsee itsensä hissikoppiin, joka uppoaa veteen rakennuksen vajotessa kanaaliin. Bond tuo naisen veden pinnalle, mutta Lynd on jo ehtinyt hukkua. Bond katkeroituu ja tuntee itsensä petetyksi, koska hänen rakastamansa nainen on tehnyt itsemurhan. M ottaa Bondiin yhteyttä ja kertoo, että Lyndiä oli kiristetty: hänen poikaystävänsä on vangittu ja uhattu tappaa, ellei hän tee kuten on käsketty. M toteaa myös, että uusien tiedustelutietojen perusteella Lynd olisi vaihtanut rahat siihen, että kansainväliset terroristit säästäisivät Bondin hengen.


title: Casino Royale (vuoden 2006 elokuva)

text: Bond löytää Lyndille kuuluneen matkapuhelimen, jossa ovat Whiten nimi ja osoitetiedot hänen löytämisekseen. White saapuu huvilaansa mukanaan Casino Royalesta voitetut rahat. Vastatessaan odottamattoman puhelinsoittoon hän joutuu ammutuksi jalkaan. Soittaja ja ampuja osoittautuvat UMP-konepistoolilla aseistautuneeksi Bondiksi, joka ilmestyy paikalle ja esittelee itsensä Whitelle kuuluisalla lausahduksellaan: ”Nimeni on Bond. James Bond.”


title: Casino Royale (vuoden 2006 elokuva)

text: Kun EON Productions 1960-luvun alussa neuvotteli Ian Flemingin kanssa Bond-kirjojen tekijänoikeuksista, studio sai luvan käyttää elokuvissaan kaikkien Flemingin romaanien nimiä, poikkeuksena "Casino Royale". Vuonna 1999 studio kuitenkin neuvotteli luvan "Casino Royalen" nimen käytöstä, joskin elokuvan käsikirjoittaminen alkoi vasta vuoden 2004 loppupuolella. Käsikirjoittamisesta vastasivat kaksi muutakin Bond-elokuvaa käsikirjoittaneet Neal Purvis ja Paul Wade, ja lisäksi työhän palkattiin Paul Haggis, joka oli aikaisemmin käsikirjoittanut kriitikoiden kiittämän draamaelokuvan "Crash".


title: Casino Royale (vuoden 2006 elokuva)

text: Ennen lopullista näyttelijävalintaa arvuuteltiin, kenestä tulisi uusi James Bondin näyttelijä, ja loppuvuodesta 2005 vahvistettiin, että Bondia esittäisi Daniel Craig, josta tuli ensimmäinen englantilainen Bond-näyttelijä sitten Roger Mooren.


title: Casino Royale (vuoden 2006 elokuva)

text: Vaaleahiuksisen Craigin valinta päärooliin ei kuitenkaan miellyttänyt innokkaimpia Bond-faneja, joiden mukaan Bondin kuuluisi olla tummahiuksinen ja kookas. osoittaakseen tyytymättömyytensä he alkoivat yllyttää elokuvayleisöä boikotoimaan elokuvaa ja antoivat Craigille hiustensa värin vuoksi pilkkanimen ”James Blond”. Tämän vuoksi syntyi epäilyjä, joiden mukaan "Casino Royalen" julkaiseminen tulisi olemaan riski ja elokuva saattaisi osoittautua tappiolliseksi. Craig itse sanoi, ettei hän alun perin edes halunnut Bondin näyttelijäksi.


title: Casino Royale (vuoden 2006 elokuva)

text: Bondin näyttelijän varmistuessa tuottajat alkoivat etsiä Bond-tyttö Vesper Lyndin näyttelijää. Angelina Jolie ja Charlize Theron olivat ehdokkaita, kuten myös belgialainen Cécile de France ja ranskalainen Audrey Tautou. Alkuvuodesta 2006 Vesper Lyndin esittäjäksi ilmoitettiin ranskalaisnäyttelijä Eva Green.


title: Casino Royale (vuoden 2006 elokuva)

text: Elokuvaa kuvattiin Bahamalla, Italiassa, Tšekissä ja Britanniassa. Elokuvan tekemisen aikana useimmat Britanniassa kuvatuista kohtauksista toteutettiin Albert R. Broccoli 007 Stage -studiolla, mutta heinäkuussa 2006 syttyneesä tulipalossa studio kärsi pahoja vaurioita, joskin palolla ei ollut vaikutusta kuvausten aikatauluun. Bahamalla kuvatut kohtaukset kuvattiin hylätyssä lentotukikohdassa Paradise Islandilla. Casino Royale -kasinon kohtaukset kuvattiin Grandhotel Pupp -nimisessä loistohotellissa Tšekin Karlovy Varyssa. Erään toimintakohtauksen kuvausten aikana Craig loukkaantui ja menetti kaksi hammasta. "Casino Royale" on tähän mennessä toiseksi kallein tuotettu Bond-elokuva.


title: Casino Royale (vuoden 2006 elokuva)

text: "Casino Royalen" ensi-ilta järjestettiin 14. marraskuuta 2006 Britanniassa, ja siihen osallistuivat kuningatar Elisabet II, Edinburghin herttua prinssi Philip sekä tuhansia innokkaita Bond-faneja. Britanniassa elokuva oli ylivoimaisesti viikonlopun katsotuin. Yhdysvalloissa, jossa elokuvaa esitettiin yhteensä 3434 valkokankaalla, "Casino Royale" hävisi katsojamäärissä "Happy Feet" -animaatioelokuvalle ja oli viikonlopun toiseksi katsotuin.


title: Casino Royale (vuoden 2006 elokuva)

text: Suomessa Casino Royale menestyi erinomaisesti. Elokuva sai ensi-iltaviikonloppuna 71 000 katsojaa, ja elokuvalippuja myytiin yli 620 000 eurolla. Ennakkonäytöksen kanssa kokonaiskatsojamäärä oli yli 85 000, mikä on kaikkien aikojen kuudenneksi paras avaustulos Suomessa. Casino Royale peittosi edeltäjänsä "Kuolema saa odottaa" 20 000 katsojalla. "Casino Royalen" oli nähnyt maaliskuun 2007 loppuun mennessä jo yli puoli miljoonaa katsojaa. Casino Royale on kaikkien aikojen kuudenneksi tuottoisin elokuva Suomen elokuvateattereissa. "Casino Royale" keräsi lipputuloja runsaat 4 240 000 euroa. Elokuvan avaustulos oli kaikkien aikojen paras Bond-avaus Suomessa. Joulukuussa 2006 "Casino Royalesta" tuli maailmanlaajuisesti tuottoisin Bond-elokuva. Se on kaikkien aikojen 91. menestynein elokuva.


title: Casino Royale (vuoden 2006 elokuva)

text: Elokuva on saatavissa myös DVD-versiona. Suomessa elokuva esitettiin televisiossa ensimmäisen kerran 18. lokakuuta 2010.


title: Casino Royale (vuoden 2006 elokuva)

text: Yksi elokuvan autostunteista pääsi Guinnessin ennätystenkirjaan.


title: Casino Royale (vuoden 2006 elokuva)

text: Elokuvakriitikot antoivat elokuvasta enimmäkseen positiivista palautetta. Kriitikot kehuivat näyttelijöiden, varsinkin Daniel Craigin, roolisuorituksia, ja totesivat elokuvan väkivaltaisen ja tietynlaiseen realismiin pyrkivän visuaalisen tyylin toimivan edukseen. Arvostelijat myös sanoivat pitävänsä elokuvaa aikaisempia Bond-elokuvia paremmin ja sujuvammin käsikirjoitettuna. Toisaalta eräiden kriitikkojen mielestä elokuva oli liian pitkä ja huonosti rytmitetty.